cyanic-selkie/wikianc huggingface dataset:
ബില്ലി ജീൻ
അമേരിക്കൻ സംഗീതജ്ഞൻ മൈക്കൽ ജാക്സൺ എഴുതി സഹസംവിധാനം ചെയ്ത് അവതരിപ്പിച്ച ഒരു ഗാനമാണ് ബില്ലി ജീൻ. ഇതിന്റെ സംവിധാനം ക്വിന്സീ ജോൺസ് ആണ് നിർവഹിച്ചിട്ടുള്ളത്.ജാക്സന്റെ ആറാമത്തെ സ്റ്റുഡിയോ ആൽബമായ ത്രില്ലറിലെ (1982) രണ്ടാമത്തെ ഗാനമായാണിത് പുറത്തിറങ്ങിയിത്.
വളരെ വലിയ വിജയമായിരുന്ന ഈ ഗാനം 1983 ലെ ഏറ്റവും കൂടുതൽ വിറ്റഴിച്ച ഗാനമായിരുന്നു.അമേരിക്കൻ ബിൽബോർട് ഹോട്ട് 100 ചാർട്ടിൽ ഏഴു വാരം ഒന്നാം സ്ഥാനം അലങ്കരിച്ച ഇത് പിന്നീട് ലോകമെമ്പാടുമായി ഏറ്റവും കൂടുതൽ വിറ്റഴിച്ച ഗാനങ്ങളിൽ ഒന്നായി മാറി. വിവിധ മാഗസിനുകളും പോളുകളും ബില്ലി ജിനെ എക്കാലത്തെയും മികച്ച ഗാനമായിട്ട് തിരഞ്ഞെടുത്തിട്ടുണ്ട്. റോളിംങ്ങ് സ്റ്റോൺ മാഗസിൻ ഈ ഗാനത്തിനെ എക്കാലത്തെയും 500 മഹത്തരമായ ഗാനങ്ങളിൽ 58 സ്ഥാനത്ത് ഉൾപ്പെടുത്തിയിട്ടുണ്ട്.
അവലംബങ്ങൾ
വർഗ്ഗം:മൈക്കൽ ജാക്സൺ വർഗ്ഗം:പോപ് ഗാനങ്ങൾ
നറുകര
കേരളത്തിലെ മലപ്പുറം ജില്ലയിലെ മഞ്ചേരി മുനിസിപ്പാലിറ്റിയിലുൾപ്പെടുന്ന പ്രദേശമാണ് നറുകര.
സ്ഥാനം
മഞ്ചേരിയിൽ നിന്ന് മൂന്ന് കിലോമീറ്റർ അകലെ മഞ്ചേരി-കോഴിക്കോട് (കോഴിക്കോട്-നിലമ്പൂർ-ഗുഡിയൂർ) സംസ്ഥാനപാതയിലാണ് ഈ ഗ്രാമം സ്ഥിതി ചെയ്യുന്നത്.
വിദ്യാഭ്യാസ സ്ഥാപനങ്ങൾ
യൂണിറ്റി വുമൺസ് കോളേജ് നറുകര (കോഴിക്കോട് യൂണിവേഴ്സിറ്റി പിജി കോളേജ്), എച്ച്.എം കോളേജ് ഓഫ് സയൻസ് ആൻഡ് ടെക്നോളജി, എൻഎസ്എസ് ഇംഗ്ലീഷ് സ്കൂൾ, സിസറീസ് ഓഫ് നസറത് സ്കൂൾ, എ.ഇ.എസ്.പി.എസ്. പത്തർക്കുളം, അൽ ഹുദാ ഇംഗ്ലീഷ് സ്കൂൾ പാടക്കുളം, നൂർ മധുര ഭഗവതി ക്ഷേത്രം,, ജി.എൽ.പി സ്കൂൾ നറുകര മാതാ അമൃതാനന്ദ മായി മഠം സ്കൂൾ ആൻഡ് സയൻസ് ഇൻസ്റ്റിറ്റ്യൂട്ട്.
സംസ്കാരം
മുസ്ലിം ഭൂരിപക്ഷ പ്രദേശമായ നറുകര ഗ്രാമം. താരതമ്യേന ചെറിയ സംഖ്യയിൽ ഹിന്ദുക്കളും ഉണ്ട്. അതുകൊണ്ട് പ്രദേശത്തിന്റെ സംസ്കാരം മുസ്ലീം പാരമ്പര്യത്തെ അടിസ്ഥാനമാക്കിയുള്ളതാണ്. ദഫ് മുട്ട്, കോൽക്കളി, അരവൻമുട്ട് എന്നിവ സാധാരണയായി ഉണ്ട്. ഇസ്ലാമിക പഠനങ്ങളുടെ സമൃദ്ധമായ സ്രോതസ്സുകൾ നൽകി പള്ളികളിൽ സ്ഥാപിച്ചിട്ടുള്ള ധാരാളം ലൈബ്രറികളുണ്ട്. അറബ്-ലിപിയിൽ എഴുതിയ മിക്കവാറും മലയാളം ഭാഷയുടെ ഒരു പതിപ്പാണ് അറബിക മലയാളത്തിൽ മിക്കവയും എഴുതപ്പെട്ടത്.
ഗതാഗതം
മഞ്ചേരി ടൗണിലൂടെ മറ്റു ഭാഗങ്ങളുമായി നറുകര ഗ്രാമം ബന്ധിപ്പിച്ചിരിക്കുന്നു. നാഷണൽ ഹൈവേ നമ്പര് 66 പറപ്പനങ്ങാടിയിലൂടെ കടന്നുപോകുന്നു. വടക്കേ ഭാഗം ഗോവ, മുംബായ് എന്നിവിടങ്ങളുമായി ബന്ധിപ്പിക്കുന്നു. ദേശീയപാത 966 പാലക്കാട്, കോയമ്പത്തൂർ എന്നിവയുമായി ബന്ധിപ്പിക്കുന്നു. ഏറ്റവും അടുത്തുള്ള വിമാനത്താവളം കോഴിക്കോട് ആണ്. ഏറ്റവും അടുത്തുള്ള പ്രധാന റെയിൽവെ സ്റ്റേഷൻ തിരൂർ.
മിനി മേനോൻ
ഇന്ത്യയിലെ മാധ്യമപ്രവർത്തകയാണ് മിനി മേനോൻ. ബ്ലൂംബർഗ് ടിവി ഇന്ത്യയുടെ എക്സിക്യൂട്ടീവ് എഡിറ്ററാണ്.
വ്യക്തിവിവരം
വർഗ്ഗം:ഇന്ത്യയിലെ വനിതാ പത്രപ്രവർത്തകർ
ദത്തു ബബൻ ഭോകനൽ
ഇന്ത്യയിലെ ഒരു പ്രമുഖ കായിക താരമാണ് ദത്തു ബബൻ ഭോകനൽ. തുഴച്ചിൽ ഇനത്തിലാണ് ഇദ്ദേഹം പരിശീലനം നേടുന്നത്.
ജീവിത രേഖ
1991 ഏപ്രിൽ അഞ്ചിന് മഹാരാഷ്ട്രയിലെ തലിങ്കാവിൽ ജനിച്ചു. 2012മുതൽ ഇന്ത്യൻ സൈന്യത്തിൽ സേവനമനുഷ്ഠിക്കുകയാണ്.
അവലംബം
വർഗ്ഗം:ഇന്ത്യയിലെ കായികതാരങ്ങൾ വർഗ്ഗം:ഇന്ത്യൻ സൈനികർ
മിനോയിടോറാസോറസ്
കവചമുള്ള ഒരു ദിനോസറാണ് മിനോയിടോറാസോറസ് . അങ്കയ്ലോസൗർ വിഭാഗത്തിൽ പെട്ട ഇവയുടെ ഫോസ്സിൽ കണ്ടുകിട്ടിയിട്ടുള്ളത് മംഗോളിയയിൽ നിന്നുമാണ്. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്താണ്.
ഫോസിൽ
ഫോസിൽ ആയി ലഭിച്ചിട്ടുള്ളത് ഒരു തലയോട്ടി മാത്രം ആണ്.
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:സസ്യഭോജികളായ ദിനോസറുകൾ വർഗ്ഗം:ഏഷ്യൻ ദിനോസറുകൾ വർഗ്ഗം:അങ്കയ്ലോസൗറിഡ്
കേരളത്തിൽ ഡച്ചുകാരുമായുണ്ടായ ബന്ധത്തിന്റെ ഫലങ്ങൾ
കേരളത്തിലെ കാർഷിക സംബദ്ഘടന മെച്ചപ്പെടുത്താൻ ഉദേശിച്ചുകൊണ്ട് പുതിയതരം ഉൽപ്പന്നങ്ങളും ശാസ്ത്രീയമായ കൃഷിരീതിയും ഡച്ചുകാർ ഇവിടെ നടപ്പിലാക്കി. തെങ്ങുകൃഷിക്ക് പ്രോൽസാഹനം നൽകാൻ നല്ലതരം തൈകളും ശാസ്ത്രീയമായ കൃഷിസബ്രദായങ്ങളും അവർ പ്രചരിപ്പിച്ചു.
അമൽ
മലയാളത്തിലെ ശ്രദ്ധേയനായ യുവകഥാകൃത്തും നോവലിസ്റ്റും ചിത്രകാരനുമാണ് അമൽ. വ്യസനസമുച്ചയം എന്ന നോവലിന് 2018 ലെ കേന്ദ്ര സാഹിത്യ അക്കാദമി യുവ പുരസ്കാരം, ബഷീർ യുവപ്രതിഭാ പുരസ്കാരം എന്നിവ ലഭിച്ചിട്ടുണ്ട്. മഹാത്മാഗാന്ധി സർവ്വകലാശാലയും, പോണ്ടിച്ചേരി കേന്ദ്രസർവ്വകലാശാലയും വ്യസനസമുച്ചയം പാഠപുസ്തകമാക്കിയിട്ടുണ്ട്.
ജീവിതരേഖ
തിരുവനന്തപുരം ജില്ലയിലെ പിരപ്പൻകോട് 1987 ൽ ജനനം. മാവേലിക്കര രാജാരവിവർമ്മ ഫൈൻ ആർട്സ് കോളജിൽനിന്ന് പെയിന്റിങ്ങിൽ ബിരുദം. കൊൽക്കത്ത വിശ്വഭാരതി ശാന്തിനികേതനിൽ നിന്ന് കലാചരിത്രത്തിൽ ബിരുദാനന്തര ബിരുദം. തിരുവനന്തപുരം ഫൈൻ ആർട്സ് കോളജ്, മാവേലിക്കര രാജാ രവിവർമ്മ സെന്റെർ ഓഫ് എക്സലൻസ് ഫോർ വിഷ്വൽ ആർട്സ് എന്നിവിടങ്ങളിൽ കലാ ചരിത്രാദ്ധ്യാപകനായി ജോലി നോക്കിയിട്ടുണ്ട്. ഗ്രാഫിക് കഥകൾ, രേഖാചിത്രങ്ങൾ വരയ്ക്കാറുണ്ട്. ജപ്പാനിലെ ടോക്യോയിൽ ജപ്പാനീസ് ഭാഷാ പഠനം ചെയ്തിട്ടുണ്ട്.
നോവലുകൾ
പകരം=ഫോട്ടോ|ലഘുചിത്രം|അമൽ . ബംഗാളി കലാപം, 2019, മാതൃഭൂമി ബുക്സ്, കോഴിക്കോട്
അവലംബം
<references group="https://www.manoramaonline.com/literature/interviews/2018/06/25/amal-pirappancode-sahitya-akademi-award.html" />
വർഗ്ഗം:മലയാള നോവലെഴുത്തുകാർ വർഗ്ഗം:കേന്ദ്ര സാഹിത്യ അക്കാദമിയുടെ യുവസാഹിത്യ പുരസ്‌കാരം ലഭിച്ചവർ വർഗ്ഗം:തിരുവനന്തപുരം ജില്ലയിൽ ജനിച്ചവർ
സ്റ്റോമി ഡാനിയേൽസ്
അമേരിക്കൻ അശ്ലീലചലച്ചിത്രനടിയും തിരക്കഥാകൃത്തും സംവിധായികയുമാണ് സ്റ്റോമി ഡാനിയേൽസ് (ജനനം: 1979 മാർച്ച് 17). ഇവരുടെ യഥാർത്ഥനാമം '''സ്റ്റെഫനി എ. ഗ്രിഗറി ക്ലിഫോർഡ് എന്നാണെങ്കിലും സ്റ്റോമി ഡാനിയേൽസ്, സ്റ്റോമി വാട്ടേഴ്സ്, സ്റ്റോമി''' എന്നീ പേരുകളിലാണ് പ്രശസ്തയായത്. നിരവധി നീലച്ചിത്രങ്ങളിൽ അഭിനയിച്ചിട്ടുള്ള സ്റ്റോമിക്ക് ആ മേഖലയിലെ പ്രശസ്ത പുരസ്കാരങ്ങളെല്ലാം ലഭിച്ചിട്ടുണ്ട്. നൈറ്റ് മൂവ്സ്, എ.വി.എൻ., എക്സ്.ആർ.സി.ഓ. എന്നിവയുടെ ഹാൾ ഓഫ് ഫെയിം പട്ടികയിൽ ഇടംപിടിച്ചിട്ടുമുണ്ട്.
2018-ൽ അമേരിക്കൻ പ്രസിഡന്റ് ഡൊണാൾഡ് ട്രമ്പിനും അദ്ദേഹത്തിന്റെ അഭിഭാഷകൻ മൈക്കൽ കോഹനും എതിരെ രംഗത്തുവന്നതിലൂടെ സ്റ്റോമി ഡാനിയേൽസ് രാജ്യാന്തരശ്രദ്ധ നേടിയിരുന്നു. 2006-ൽ ട്രംപുമായി തനിക്ക് ബന്ധമുണ്ടായിരുന്നുവെന്നും ഈ ബന്ധം പുറത്തുപറയാതിരിക്കുവാൻ ട്രംപുമായി ധാരണയുണ്ടാക്കിയെന്നും സ്റ്റോമി അവകാശപ്പെടുന്നു. എന്നാൽ ട്രംപിന്റെ പ്രതിനിധികൾ ഈ വാദം നിരാകരിക്കുകയും സ്റ്റോമി നുണപറയുകയാണെന്ന് ആരോപിക്കുകയും ചെയ്തു.
ആദ്യകാല ജീവിതം
1979 മാർച്ച് 17-ന് അമേരിക്കയിലെ ലൂസിയാനയിലുള്ള ഒരു സാധാരണ കുടുംബത്തിലാണ് സ്റ്റെഫനി ഗ്രിഗറി ജനിച്ചത്. മാതാപിതാക്കളായ ഷീലയും ബിൽ ഗ്രിഗറിയും മൂന്ന് വർഷങ്ങൾക്കു ശേഷം വിവാഹബന്ധം വേർപിരിഞ്ഞു. പിന്നീട് അമ്മയോടൊപ്പമാണ് സ്റ്റെഫനി വളർന്നത്. 1997-ൽ സ്കോട്ട്ലാൻഡ് വില്ലെ മാഗ്നറ്റ് ഹൈസ്കൂളിൽ ബിരുദപഠനം പൂർത്തിയാക്കിയ സ്റ്റെഫനി ഒരു പത്രപ്രവർത്തകയായി ജോലിനോക്കി.
പുറം കണ്ണികൾ
വർഗ്ഗം:ലൈംഗിക ചലച്ചിത്രനടിമാർ വർഗ്ഗം:1979-ൽ ജനിച്ചവർ വർഗ്ഗം:മാർച്ച് 17-ന് ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ
എംബബാനി
സ്വാസിലാന്റിലെ ഏറ്റവും വലിയ നഗരവും ആ രാജ്യത്തിന്റെ തലസ്ഥാനവും ആകുന്നു എംബബാനി (/(əm)bɑˈbɑn(i)/, ÉMbábáne). 94,874 (2010) ജനസംഖ്യയുള്ള ഈ നഗരം, എംസിംബ പർവ്വതത്തിലൂടൊഴുകുന്ന എംബബാനി നദിയുടെയും അതിന്റെ പോഷകനദിയായ പോളിഞ്ജാനെ നദിയുടെയും അടുത്തു സ്ഥിതിചെയ്യുന്നു. ഹോഹോ പ്രദേശത്താണിതു സ്ഥിതിചെയ്യുന്നത്. 1243 മീറ്റർ ആണ് സമുദ്രനിരപ്പിൽ നിന്നും ഈ പ്രദേശത്തിന്റെ ഉയരം.
ചരിത്രം
1902ൽ ഈ രാജ്യത്തിന്റെ ഭരണകേന്ദ്രം ബ്രെമേഴ്സ് ഡ്രോപ്പിൽനിന്നും ഇങ്ങോട്ടുമാറ്റി. ഈ പ്രദേശത്തിനു എംബബാനി എന്നു വിളിക്കാൻ കാരണം ബ്രിട്ടിഷുകാർ ഈ പ്രദേശത്തെത്തിയപ്പോൾ ഈ പ്രദേശം ഭരിച്ചിരുന്ന എംബബാനി കുനീനിയുടെ പേരിൽനിന്നാണ്. Website www.mbabane.org.sz
സാമ്പത്തികം
ദക്ഷിണാഫ്രിക്കയുടെ അതിർത്തി പങ്കിടുന്ന ഈ പ്രദേശത്തെ പ്രധാന ഭാഷ സ്വാസി ആണ്. എന്നാൽ ഇംഗ്ലിഷ് വ്യാപകമായി ഉപയോഗിച്ചുവരുന്നു. എംബബാനിയും സ്വാസിലാന്റ് പൊതുവേയും വിനോദസഞ്ചാരം, പഞ്ചസാര കയറ്റുമതി എന്നിവയിൽനിന്നുള്ള വരുമാനത്തെ ആശ്രയിക്കുന്നു. ചുറ്റുപാടുമുള്ള പ്രദേശങ്ങളുടെ വാണിജ്യകേന്ദ്രമാണ് ഈ പ്രദേശം. അടുത്തായി ഇരുമ്പും ടിന്നും കുഴിച്ചെടുക്കുന്നുണ്ട്. ചെറുവ്യവസായങ്ങൾക്കായി മറ്റു രണ്ടുപ്രദേശങ്ങൾ ഇവിടെയുണ്ട്.
ഭൂമിശാസ്ത്രവും കാലാവസ്ഥയും
എംബബാനി, എംബബാനി നദിയുടെയും അതിന്റെ പോഷകനദിയായ പോളിഞ്ജാനെ നദിയുടെയും അടുത്തു സ്ഥിതിചെയ്യുന്നു.ഹോഹോ പ്രദേശത്താണിതു സ്ഥിതിചെയ്യുന്നത്.
ഉയരത്തിൽ കിടക്കുന്നതിനാൽ മിതശീതോഷ്ണ പരവ്വതപ്രദേശമാണ്. മഞ്ഞുമൂടുക അപൂർവ്വമാണ്. 1900നു ശേഷം 3 പ്രാവശ്യം ഈ പ്രദേശത്തു മഞ്ഞുമൂടിയിട്ടുണ്ട്. ശരാശരി താപനില11 °C (52 °F) ആണ്.
വലത്ത്‌|ലഘുചിത്രം|View of Mbabane വലത്ത്‌|ലഘുചിത്രം|Portable market hut in Mbabane, 1979
ഗ്രന്ഥസൂചി
വർഗ്ഗം:ആഫ്രിക്കയിലെ തലസ്ഥാനങ്ങൾ
കൈനാൻ ചെനായ്
ഇന്ത്യൻ ഷൂട്ടിങ് താരമാണ് കൈനാൻ ചെനായ്. പുരുഷ വിഭാഗം ട്രാപ്പ് ഇനത്തിൽ ആണ് ഇദ്ദേഹം പരിശീലനം നേടുന്നത്.
2016 ജനുവരിയിൽ ഡൽഹിയിൽ നടന്ന ഏഷ്യ ഒളിമ്പിക് ഷൂട്ടിങ് യോഗ്യതാ മത്സരത്തിൽ പങ്കെടുത്ത് 2016ലെ റിയോ ഒളിമ്പിക്‌സിലേക്ക് യോഗ്യത നേടി .
ജീവിത രേഖ
1991 ജനുവരി 29ന് ഹൈദരാബാദിൽ ജനിച്ചു. മുൻ ദേശീയ ഷൂട്ടിങ് ചാംപ്യൻ ദരിയസ് ചെനായിയുടെ മകനാണ്. തമിഴ്‌നാട്ടിലെ ഊട്ടിയിലുള്ള ഹെർബൺ സ്‌കൂളിൽ പഠനം പൂർത്തിയാക്കി. സ്‌കൂൾ പഠന കാലത്ത് ഫുട്‌ബോൾ, ഹോക്കി ടീമിൽ അംഗമായിരുന്നു. ഫ്രീസ്റ്റൈൽ നീന്തലിൽ സ്‌കൂൾ ചാംപ്യനായിരുന്നു. 2003 മുതൽ പിതാവിന്റെ ശിക്ഷണത്തിൽ ഷൂട്ടിങ് പരിശീലനം ആരംഭിച്ചു. പിന്നീട് ഒളിംപ്യൻ മാൻഷർ സിങ്ങിന്റെ കീഴിൽ പരിശീലനം തുടർന്നു.
അവലംബം
വർഗ്ഗം:ഇന്ത്യൻ ഷൂട്ടിങ്ങ് താരങ്ങൾ വർഗ്ഗം:ഇന്ത്യൻ പുരുഷ ഷൂട്ടർമാർ വർഗ്ഗം:1991-ൽ ജനിച്ചവർ
ബസന്ത് കൈറ്റ് ഫെസ്റ്റിവൽ (പഞ്ചാബ്)
ഇന്ത്യയിലെയും പാകിസ്താനിലെയും പഞ്ചാബ് മേഖലയിൽ വസന്തകാലത്തുള്ള ബസന്ത് പഞ്ചമി ഉത്സവ സമയത്ത് നടക്കുന്ന ചരിത്രപരമായ പട്ടം പറത്തുന്ന ഒരു ചടങ്ങാണ് ബസന്ത് കൈറ്റ് ഫെസ്റ്റിവൽ.. ബസന്ത് പഞ്ചമി എന്നും ഇത് അറിയപ്പെടുന്നു. പഞ്ചാബി: ਬਸگਤ ਪੰਚਮੀ; ഉർദു: بسنت پنچمی; ഹിന്ദി: बसन्त पञ्चमी), വസന്ത പഞ്ചമി).പഞ്ചാബി കലണ്ടർ അനുസരിച്ച് ഇത് മാഘ ചന്ദ്രമാസം അഞ്ചാം ദിവസം (ജനുവരി അവസാനത്തോടെയോ ഫെബ്രുവരിയുടെ ആരംഭത്തിലോ) നടക്കുന്നു.
അവലംബം
വർഗ്ഗം:ഇന്ത്യയിലെ സാംസ്കാരികാഘോഷങ്ങൾ
ബംഗ്ലാദേശിന്റെ ദേശീയപതാക
1972 ജനുവരി 17-നാണ് ബംഗ്ലാദേശിന്റെ ദേശീയപതാക (বাংলাদেশের জাতীয় পতাকা ) ഔദ്യോഗികമായി സ്വീകരിക്കപ്പെട്ടത്. പച്ച പശ്ചാത്തലത്തിലെ ചുവന്ന വൃത്തമായാണ് രൂപം. വൃത്തം സ്തംഭത്തിനടുത്തേയ്ക്ക് ചെറുതായി നീക്കിയാണ് വരേണ്ടത് (കൊടി പറക്കുമ്പോൾ മദ്ധ്യഭാഗത്തായി തോന്നുവാനാണ് ഇത്). സൂര്യൻ ബംഗാളിന് മുകളിൽ ഉദിക്കുന്നതായാണ് ഈ ദൃശ്യം സൂചിപ്പിക്കുന്ന‌ത്. ചുവപ്പ് നിറം ബംഗ്ലാദേശിന്റെ സ്വാതന്ത്ര്യത്തിനായി പൊരുതിയവരുടെ രക്തത്തെ സൂചിപ്പിക്കുന്നു. പച്ചനിറം ബംഗ്ലാദേശിന്റെ ഫലഭൂയിഷ്ടിയെ സൂചിപ്പിക്കുന്നു. 1971-ൽ ബംഗ്ലാദേശിന്റെ സ്വാതന്ത്ര്യത്തിനായുള്ള യുദ്ധസമയത്ത് ഉപയോഗിച്ചിരുന്ന സമാനമായ ഒരു കൊടിയെ അടിസ്ഥാനമാക്കിയാണ് ഈ കൊടി രൂപകൽപ്പന ചെയ്തിട്ടുള്ളത്. രാജ്യത്തിന്റെ ഒരു മഞ്ഞനിറത്തിലുള്ള ഭൂപടം ഈ കൊടിയുടെ ചുവന്ന വൃത്തത്തിനുള്ളിലുണ്ടായിരുന്നു. 1972-ൽ ഈ കൊടി ഒഴിവാക്കപ്പെട്ടു. കൊടിയുടെ ഇരുവശത്തും ഭൂപടം കൃത്യമായി വരുവാനുള്ള ബുദ്ധിമുട്ടായിരുന്നു ഇതിന്റെ ഒരു കാരണം.
ഉദ്ഭവം
1970 ജൂൺ 6-ന് സ്വാധീൻ ബംഗ്ല ന്യൂക്ലിയസിൽ പെട്ട ചില വിദ്യാർത്ഥി നേതാക്കളാണ് കൊടിയുടെ ആദ്യ രൂപകൽപ്പന നടത്തിയത്. ഡാക്ക സർവ്വകലാശാലയുടെ ഇക്‌ബാൽ ഹാളിലെ 108-ആം റൂമിൽ വച്ചായിരുന്നു ഇത്. ഇപ്പോൾ ഈ ഹാൾ സർജന്റ് സഹ്രുൾ ഹക് ഹാൾ എന്നാണ് അറിയപ്പെടുന്നത്. കാസി ആരെഫ് അഹമദ്, എ.എസ്.എൻ. അബ്ദുർ റബ്, ഷാജഹാൻ സിറാജ്, മനിറുൾ ഇസ്ലാം, സ്വപൻ കുമാർ ചൗധരി, കമറുൾ ആലം ഖാൻ, ഹസനുൾ ഹഖ് ഇനു, യൂസഫ് സലാഹുദ്ദീൻ അഹമദ് എന്നിവരും മറ്റ് ചിലരുമാണ് ഇതിൽ ഉൾപ്പെട്ടിരുന്നത്. ധാക്ക ന്യൂ മാർക്കറ്റിലെ അപ്പോളോ ടയേഴ്സ് ഉടമ ബസ്ലുർ റഹ്മാൻ ലസ്കർ നൽകിയ തുണി ഉപയോഗിച്ചാണ് പതാക നിർമിച്ചത്. കിഴക്കൻ പാകിസ്താന്റെ (ഇപ്പോൾ ബംഗ്ലാദേശ്) ഭൂപടം ചുവന്ന വൃത്തത്തിന്റെ മദ്ധ്യത്തിൽ ഉണ്ടായിരുന്നു. ചുവന്ന വൃത്തത്തിന്റെ മദ്ധ്യത്തിലായി ഭൂപടം പെയിന്റ് ചെയ്തത് ശിബ് നാരായൺ ദാസ് എന്ന വ്യക്തിയാണ്. 1971 മാർച്ച് 2-ന് ഈ പതാകയുടെ ആദ്യ രൂപം ബംഗ്ലാദേശിൽ ആദ്യമായി ഉയർത്തപ്പെട്ടു. ധാക്ക സർവ്വകലാശാലയിലായിരുന്നു ഇത് നടന്നത്. വിദ്യാർത്ഥി നേതാവ് എ.എസ്.എം. അബ്ദുർ റബ് ആയിരുന്നു കൊടി ഉയർത്തിയത്. അദ്ദേഹം അന്ന് ധാക്ക സർവ്വകലാശാല സ്റ്റുഡന്റ്സ് യൂണിയൻ വൈസ് പ്രസിഡന്റായിരുന്നു. പടിഞ്ഞാറൻ പാകിസ്താന്റെ ചിഹ്നങ്ങളാണെന്ന് കരുതപ്പെട്ട ചന്ദ്രക്കലയും നക്ഷ‌ത്രവും ഒഴിവാക്കിയാണ് പതാക രൂപക‌ൽപ്പന ചെയ്തത്. പച്ചനിറം ബംഗ്ലാദേശിന്റെ ഫലഭൂയിഷ്ടിയെ സൂചിപ്പിക്കുന്നു. 1972 ജനുവരി 13-ന് പതാകയിൽ മാറ്റം വരുത്തി. നടുക്കുള്ള ഭൂപടം ഒഴിവാക്കുകയും ചുവന്ന വൃത്തം സ്തംഭത്തിനടുത്തേയ്ക്ക് മാറ്റുകയുമായിരുന്നു ചെയ്തത്. ചുവന്ന വൃത്തം ബംഗ്ലാദേശികൾ സ്വാതന്ത്ര്യത്തിനായി ചൊരിഞ്ഞ രക്തത്തെ സൂചിപ്പിക്കുന്നു.
രൂപകൽപ്പന
ബംഗ്ലാദേശ് ഗവണ്മെന്റിന്റെ നിർദ്ദേശമനുസരിച്ച്, രൂപകൽപ്പന സംബന്ധിച്ച ചട്ടങ്ങൾ ഇവയാണ്:
പ്രോട്ടോക്കോൾ
പ്രധാനപ്പെട്ട ഗവണ്മെന്റ് കെട്ടിടങ്ങളിലെല്ലാം പ്രവൃത്തി ദിവസങ്ങളിൽ ബംഗ്ലാദേശ് ദേശീയ പതാക ഉയർത്താറുണ്ട്. എല്ലാ മിനിസ്റ്റർമാർക്കും സെക്രട്ടറിയേറ്റ് കെട്ടിടങ്ങളിലും ഹൈക്കോർട്ട് ഓഫീസിലും ജില്ലാ ജഡ്ജിമാർക്കും സെഷൻസ് ജഡ്ജിമാർക്കും, പോലീസ് സ്റ്റേഷനിലും, സ്കൂളുകളിലും മറ്റും കൊടി ഉയർത്താവുന്നതാണ്. ഇതിനായുള്ള ലിസ്റ്റ് ഗവണ്മെന്റ് പുറത്തുവിടാറുണ്ട്.
മോട്ടോർ വാഹനങ്ങളിലും കപ്പലുകളിലും
താഴെപ്പറയുന്ന വ്യക്തികൾക്ക് കൊടി അവരുടെ മോട്ടോർ വാഹനങ്ങളിലും കപ്പലുകളിലും ഉപയോഗിക്കാവുന്നതാണ്:
പ്രദർശനം
ബംഗ്ലാദേശ് ദേശീയ പതാക രാജ്യ‌ത്താകമാനം ഗവണ്മെന്റ് കെട്ടിടങ്ങളിലും സ്വകാര്യ കെട്ടിടങ്ങളിലും ഉപയോഗിക്കുന്നുണ്ട്. ബംഗ്ലാദേശിന്റെ നയതന്ത്ര മിഷനുകളിലും താഴെപ്പറയുന്ന ദിവസങ്ങളിൽ ഈ പതാക ഉയർത്താറുണ്ട്:
പകുതി താഴ്ത്തിക്കെട്ടുക
താഴെപ്പറയുന്ന ദിവസങ്ങളിൽ കൊടി പകുതിമാത്രമേ ഉയർത്താറുള്ളൂ:
താഴെപ്പറയുന്ന ദിവസങ്ങൾ ഗവണ്മെന്റ് നോട്ടിഫൈ ചെയ്തിട്ടുണ്ട്:
ലോക റെക്കാഡ്
2013 ഡിസംബർ 16-ന് ബംഗ്ലാദേശിന്റെ 42-ആമത് വിജയദിവസം 27,117 ആൾക്കാർ ധാക്കയിലെ നാഷണൽ പരേഡ് ഗ്രൗണ്ടിൽ ഒത്തുകൂടി ഒരു മനുഷ്യ പതാക രൂപീകരിച്ചു. ഇത് ലോകത്തിലെ ഏറ്റവും വലിയ മനുഷ്യ-ദേശീയ പതാകയായി ഗിന്നസ് ബുക്കിൽ ഉൾപ്പെടുത്തിയിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ബംഗ്ലാദേശ് വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ
സുശാന്ത് മാത്യു
സുശാന്ത് മാത്യു മലയാളി  ആയ വിരമിച്ച  ഇന്ത്യൻ കാൽപന്തു കളിക്കാരൻ ആണ്.വയനാട്  ജില്ലയിലെ  അമ്പലവയൽ  എന്നാ ഗ്രാമത്തിലാണ്  ജനനം. ഇന്ത്യൻ സൂപ്പർ ലീഗ് 2014 സീസണിൽ  കേരള  ബ്ലാസ്ടര്സിനു വേണ്ടി കളിച്ച ഇദ്ദേഹം  സെമി  ഫൈനലിൽ ചെന്നൈയൻ എഫ് സി  കു എതിരായി  നിർണ്ണായക ഗോൾ  നേടി. ഇന്ത്യയിലെ പ്രമുഖ  ക്ലബ്‌കളായ മോഹൻ ബഗാൻ ,വാസ്കോ, ഈസ്റ്റ്‌ ബംഗാൾ ഇവയിൽ എല്ലാം കളിച്ചിട്ടുണ്ട്. എഫ് സി കൊച്ചിൻ നിന്നാണ് യൂത്ത് കരിയർ തുടക്കം.
വർഗ്ഗം:കേരളത്തിലെ ഫുട്ബോൾ കളിക്കാർ വർഗ്ഗം:1981-ൽ ജനിച്ചവർ
ഡെവിൾസ് ഗാർഡൻ
യുണൈറ്റഡ് സ്റ്റേറ്റ്സിലെ മോബിനടുത്തുള്ള, ആർച്ച്സ് നാഷണൽ പാർക്കിന്റെ ഭാഗമാണ് ഡെവിൾസ് ഗാർഡൻ. മണ്ണൊലിപ്പ് മൂലം രൂപം കൊണ്ട പാറകളുടെയും ആർച്ചുകളുടെയും ഒരു കൂട്ടമാണ് ഇത്. ഡെവിൾസ് ഗാർഡൻ ട്രെയിൽ, കൂടുതൽ പ്രിമിറ്റീവ് വിഭാഗങ്ങളും സ്പൂഴ്സും ഉൾപ്പെടെ 7.2 mi മൈൽ (11.6 കിലോമീറ്റർ) പ്രദേശം കാണപ്പെടുന്നു. ട്രെയിൽഹെഡ് നേരിട്ട് 0.8 മൈൽ (1.3 കിലോമീറ്റർ) ഔട്ട്ബൗണ്ട് കാൽനടയാത്ര ലാൻഡ്സ്കേപ്പ് ആർക്കിലേക്ക് നേരിട്ട് നയിക്കുന്നു. പാർട്ടീഷൻ, നവജാവോ, ഡബിൾ ഓ, പ്രൈവൈറ്റ് ആർച്ച്, ഡാർക്ക് എയ്ഞ്ചൽ മോണോലിത്ത്, ഫിൻ കാന്യൻ എന്നിവയുൾപ്പെടെയുള്ള മറ്റ് ആർച്ചുകൾ പ്രാചീന ലൂപ് ട്രെയിലിലൂടെയും സ്പർസിലൂടെയുമാണ് ഉപയോഗിക്കുന്നത്.
ടോബ തടാകം
ഇന്തോനേഷ്യയിലെ സുമാത്രയില െ ഒരു അഗ്നിപർവ്വജന്യ തടാകമാണ് ടോബ തടാകം (Lake Toba) (Danau Toba). അഗ്നിപർവ്വത ഗർത്തം ഉള്ള വലിയ തടാകമാണിത്. 100 കിലോമീറ്റർ നീളവും 30 കിലോമീറ്റർ വീതിയുമുള്ള ഈ തടാകത്തിന് 505 മീറ്റർ (1666 അടി) ആഴമാണുള്ളത്. വടക്കൻ ഇന്തോനേഷ്യൻ ദ്വീപിന്റെ മധ്യഭാഗത്തായാണ് ഈ തടാകം സ്ഥിതി ചെയ്യുന്നത്. ഉപരിതലത്തിൽ നിന്നും 900 മീറ്റർ ഉയരത്തിൽ ആണ് സ്തിഥി ചെയ്യുന്നത്. ലോകത്തിലെ ഏറ്റവും വലിയ അഗ്നിപർവ്വജന്യ തടാകമാണിത്. ഇന്തോനേഷ്യയിലെ ഏറ്റവും വലിയ തടാകവും ടോബയാണ്.
69,000-മുതൽ 77,000 ഇടയിലുള്ള വർഷങ്ങൾക്കു മുമ്പ് ഏറ്റവും തീവ്രതയുള്ള അഗ്നിപർവ്വത സ്ഫോടനം ടോബതടാക പ്രദേശത്ത് നടന്നതായി രേഖപ്പെടുത്തിയിട്ടുണ്ട്,  ഇതാണ് കഴിഞ്ഞ രണ്ടരകോടി വർങ്ങൾക്കിടയിലെ ഏറ്റവും വലിയ സ്ഫോടനമായാണ് ഇതിനെ കണക്കാഖ്കുന്നത്. ടോബ കറ്റാസ്ട്രോഫി സിദ്ധാന്തമനുസരിച്ച് ആഗോളതലത്തിൽ മനുഷ്യകുലത്തിനുണ്ടായ പ്രത്യാഘാതമുണ്ടാക്കിയ ഒരു സംഭവമായാണ് കണക്കാക്കുന്നത്.
ആ സ്ഫോടനത്തിന്റെ ഫലമായി ആഗോളതാപനില 3 മുതൽ 5 ‍ഡിഗ്രി സെന്റീഗ്രേഡ് വരെയും ഉയർന്ന പ്രദേശങ്ങളിൽ 15 ‍ഡിഗ്രി സെന്റീഗ്രേഡ് വരെയും താഴാനിടയായി. ഈ സ്ഫോടനഫലമായി വളരെ ദൂരതിതലുള്ള കിഴക്കൻ ആഫ്രിക്കയിൽ സ്തിഥി ചെയ്യുന്ന മലാവി തടാകത്തിലേക്ക് നല്ല ഒരളവിൽ ചാരങ്ങൾ അടിഞ്ഞിട്ടുണ്ടായിരുന്നു എന്നും എന്നാൽ ഈ സ്ഫോടനം വഴി കിഴക്കൻ ആഫ്രിക്കയിൽ കാര്യമായ കാലാവസ്ഥാ വ്യതിയാനങ്ങൾ ഉണ്ടായില്ലെന്നും മലാവി തടാകത്തെക്കുറിച്ചുള്ള പഠനങ്ങളിൽ വ്യക്തമാക്കുന്നുണ്ട്.
പ്രധാന സ്ഫോടനങ്ങൾ
ഇടത്ത്‌|ലഘുചിത്രം|ഭൂപടത്തിൽ ചുവന്നതായി അടയാളപ്പെടുത്തിയതാണ് ടോബ തടാകം ഇന്ന് ടോബ തടാകം സ്ഥിതി ചെയ്യുന്ന പ്രദേശത്ത് ഏകദേശം  75000±900 വർങ്ങൾക്കു മുമ്പാണ് Tടോബ അഗ്നിപർവ്വത സ്ഫോടനം സംഭവിച്ചത്. അഗ്നി പർവ്വത സ്ഫോടന തീവ്രതാ സൂചകത്തിൽ 8 രേഖപ്പെടുത്തിയ സ്ഫോടനമായിരുന്നു അത്. വലത്ത്‌|ലഘുചിത്രം|ടോബ നദിയുടേയും പരിസരപ്രദേശത്തിന്റേയും ഉപഗ്രഹചിത്രം സ്ഫോടനം നടന്ന വർഷം കൃത്യമായി പറയാൻ സാധ്യമല്ലെങ്കിലും ചാരങ്ങൾ നിക്ഷേപിക്കപ്പെട്ട രീതി അനുസരിച്ച് ഒരു മൺസൂൺ കാലത്താണ് ഇത് സംഭവിച്ചതെന്ന് കരുതപ്പെടുന്നു. കുറേ വർഷത്തേക്ക് ആഗോലതാപനില 3.0 മുതൽ 3.5 °C (5 to 6 °F) കുറയാൻ കാരണമായ ഈ അഗ്നി പർവ്വത സ്ഫോടനം ഏകദേശം രണ്ടാഴ്ച പരെ നിലനിന്നതായി പറയപ്പെടുന്നു. ഈ സ്ഫോടനത്തിനു ശേഷം ടോബയിൽ പിന്നീട് അഗ്നിപർവ്വത സ്ഫോടനങ്ങളോന്നും രേഖപ്പെടുത്തിയിട്ടില്ലെന്നും സ്ഫോടനം മൂലം സൾഫ്യൂരിക്കാസിഡിന്റെ വൻ നിക്ഷേപം ദീർഘ കാല പ്രത്യാഗാതങ്ങൾക്കൊന്നും കാരണമായില്ലെന്നും പഠനങ്ങൾ വ്യക്തമാക്കുന്നുണ്ട്.
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ തടാകങ്ങൾ
വെങ്കടനരസിംഹരാജുവാരിപേട്ട തീവണ്ടി നിലയം
തമിഴ് നാടിന്റെ അതിർത്തിയോടു ചേർന്ന് ആന്ധ്രാപ്രദേശിൽ സ്ഥിതിചെയ്യുന്ന ഒരു തീവണ്ടി നിലയമാണ് വെങ്കടനരസിംഹരാജുവാരിപേട്ട (Venkatanarasimharajuvaripeta) അഥവാ വെങ്കടനരസിംഹ രാജുവാരിപേട്ട് (Venkatanarasimha Rajuvaripet). ദക്ഷിണ റെയിൽവേക്കു കീഴിൽ രേണിഗുണ്ട-ആറക്കോണം പാതയിലാണ് ഈ തീവണ്ടിനിലയം സ്ഥിതിചെയ്യുന്നത്. ഇന്ത്യയിലെ ഏറ്റവും നീളം കൂടിയ പേരുള്ള റെയിൽവേ സ്റ്റേഷനുകളിലൊന്നാണിത്. ഇന്ത്യയിലെ റെയിൽവേ സ്റ്റേഷനുകളിൽ VKZ എന്ന കോഡാണ് വെങ്കടനരസിംഹരാജുവരിപ്പേട്ട തീവണ്ടി നിലയത്തിന് അനുവദിച്ചിരിക്കുന്നത്. ഒഡീഷയിലെ ഈബ് റെയിൽവേ സ്റ്റേഷന്നാണ് ഇന്ത്യയിൽ ഏറ്റവും നീളം കുറഞ്ഞ പേരുള്ള റെയിൽവേ സ്റ്റേഷൻ.
തീവണ്ടികൾ
പാസഞ്ചർ തീവണ്ടികൾ മാത്രമാണ് ഇവിടെ നിർത്തുന്നത്.
പുറം കണ്ണികൾ
വർഗ്ഗം:ആന്ധ്രാപ്രദേശിലെ ഗതാഗതം വർഗ്ഗം:ആന്ധ്രാപ്രദേശിലെ റെയിൽവേ സ്റ്റേഷനുകൾ
പബ്ന
പബ്ന (পাবনা Pabna) ബംഗ്ലാദേശിലെ രാജ്ഷാഹി ഡിവിഷനിലെ പബ്ന ജില്ലയിലുള്ള ഒരു പട്ടണമാണ്. ഗംഗാ നദിയുടെ പോഷകനദിയായ പത്മ നദിയുടെ വടക്കേ കരയിലാണ് പട്ടണം സ്ഥിതി ചെയ്യുന്നത്. പബ്ന പട്ടണത്തിലെ ആകെ ജനസംഖ്യ 144,492 ആണ്.
ഭൂമിശാസ്ത്രം
ഈ പട്ടണത്തിൻറെ അക്ഷാംശ രേഖാംശങ്ങൾ 24°01′N 89°13′E ആണ്.
ഭരണം
പട്ടണത്തിലെ ജനങ്ങൾ തെരഞ്ഞെടുക്കുന്ന ഒരു മേയറും പതിനഞ്ച് കൌൺസിലർമാരും ഉൾപ്പെടുന്ന ഭരണസംവിധാനമാണ് പട്ടണത്തിൽ നിലനിൽക്കുന്നത്. കൌൺസിലർമാരിൽ 5 പേർ വനിതകളാണ്. ഓരോ കൌൺസിലർമാരും പട്ടണത്തിലെ ഓരോ വാർഡുകളെ പ്രതിനിധീകരിക്കുന്നു.
വിദ്യാഭ്യാസ സൌകര്യങ്ങൾ
അടിസ്ഥാന വിദ്യാഭ്യാസം സൌകര്യങ്ങളും ഉന്നത പഠനത്തിനുള്ള സൌകര്യങ്ങളുമുള്ള ഏതാനും വിദ്യാഭ്യാസ സ്ഥാപനങ്ങൾ ഇവിടെ പ്രവർത്തിക്കുന്നു. പബ്ന യൂണിവേഴ്‍സിറ്റി ഓഫ് സയൻസ് ആൻറ് ടെൿനോളജി, പബ്ന സില്ല സ്കൂൾ, പബ്ന കേഡറ്റ് കോളജ്, പോളിടെൿനിക് ഇനസ്റ്റിറ്റ്യൂട്ട്, ഗവൺമെൻറ് എഡ്‍വേർഡ് കോളജ്-പബ്ന, ഗവൺമെൻറ് ഷഹീദ് ബുൾബുൾ കോളജ്, ഗവൺമെൻറ് വുമണ്സ് കോളജ്-പബ്ന, ഇമാം ഗസാലി സ്കൂള് ആൻറ് കോളജ്, പബ്ന ഗവൺമെൻറ് ഗേൾസ് സ്കൂൾ, പബ്ന സെൻട്രൽ ഗേൾസ് സ്കൂൾ എന്നിവയാണ് അവയിൽ ചലത് 2008 ൽ പബ്ന യൂണിവേഴ്സിറ്റി ഓഫ് സയൻസ് ആൻറ് ടെക്നോളജി പബ്നയിൽ സ്ഥാപിക്കപ്പെട്ടു. പബ്ന മെഡിക്കൽ കോളജ് പുനനാരംഭിക്കുവാനുള്ള പ്രവർത്തനങ്ങൾ നടന്നുകൊണ്ടിരിക്കുന്നു. അതു കൂടാതെ ഒരു ടെക്സ്റ്റൈൽ എൻജിനീയറിംഗ് കോളജ് കൂടി ഇവിടെ പ്രവർത്തിക്കുന്നുണ്ട്.
വ്യവസായങ്ങൾ
പബ്ന മേഖലയിൽ അനേകം കൈത്തറി തുണി വ്യവസായങ്ങള‍ നിലനിൽക്കുന്നു. ഔഷധ നിര‍്‍മ്മാണവും ഇവിടുത്തെ ഒരു പ്രധാന വ്യവസായമാണ്. സ്ക്വയർ (ബംഗ്ലാദേശ്) ഒരു വലിയ ഔഷധ നിര‍്‍മ്മാണ സ്ഥാപനമാണ്.
ആരോഗ്യ പരിപാലനം
ബംഗ്ലാദേശിലെ ഏറ്റവും വലിയ മാനസിക ചികിത്സാലയം സ്ഥിതി ചെയ്യുന്നത് പബ്നയിലാണ്. അതു കൂടാതെ ഒരു വലിയ ജനറൽ ആശുപത്രിയും നിലവിലുണ്ട്. പബ്ന മെഡിക്കൽ കോളജ് നിർമ്മാണ ഘട്ടിത്തിലാണ്.
സംസ്കാരം
15 ആം നൂറ്റാണ്ടിൽ നിർമ്മിക്കപ്പെട്ട ഷാഹി മസ്ജിദ് എന്ന പേരിൽ ഒരു മസ്ജിദ് ചത്‍മോഹർ ഉപാസിലയിൽ സ്ഥിതി ചെയ്യുന്നു. പുതുക്കിപ്പണിയപ്പെട്ട ഹിന്ദുക്ഷത്രമായ ജോർ ബംഗ്ല പട്ടണത്തിൽ സ്ഥിതി ചെയ്യുന്നു. വടക്കൻ ബംഗ്ലാദേശിലെ ചത്‍മോഹർ ഉപാസിലയിലുള്ള ജഗന്നാഥ ക്ഷേത്രം വളരെ മനോഹരമായ ഒന്നാണ്. മുഗൾ കലഘട്ടത്തിലുള്ള വരാര മൊഷ്ജിദ് (ভাঁড়াড়া মসজিদ) പട്ടണത്തിന് 10 കിലോമീറ്റർ തെക്കുകിഴക്കായി സ്ഥിതി ചെയ്യുന്നു.
ഒരു ബംഗാളി എഴുത്തുകാരിയായ രസ്സുന്ദരി ദേവി, പബ്നയിലാണ് ജനിച്ചത് (1809 or 1810).
പുറമെ നിന്നുള്ള കണ്ണികൾ
വർഗ്ഗം:ബംഗ്ലാദേശിലെ പട്ടണങ്ങൾ
കമ്പല്ലൂർ
കേരളത്തിന്റെ വടക്കേയറ്റത്തെ ജില്ലയായ കാസറഗോഡിലെ ഒരു കിഴക്കൻ മലയോര ഗ്രാമമാണ് കമ്പല്ലൂർ. വെള്ളരിക്കുണ്ടു താലൂക്കിന്റ ഭാഗമാണിത്. ഈസ്ററ് എളേരി ഗ്രാമപഞ്ചായത്തിലെ 13, 14 വാർഡുകളിലായി ഈ ഗ്രാമം വ്യാപിച്ചുകിടക്കുന്നു.
വർഗ്ഗം:സ്ഥലപ്പേരുകൾ വർഗ്ഗം:സ്ഥലനാമചരിത്രം
വൈതാലീയം
ലക്ഷണം
ട്ടരുതു സമം;ലഘുവൊട്ടുമാകൊലാ!
ലക്ഷണത്തിൽ പറയുന്ന കലയെന്നാൽ മാത്രായെന്നർത്ഥം വിഷമപാദങ്ങളിൽ ആറു മാത്രയുംസമപാദങ്ങളിൽ എട്ടു മാത്രയും ഇവയ്ക്കു രണ്ടിനുംഈ മാത്രകൾക്കു പുറമേ ഓരോ രഗണവും ലഘുവും ഗുരുവും കൂ‌ടി വന്നാൽ വൈതാളീയവൃത്തം
മൗമ ദാസ്
ഇന്ത്യയിലെ ഒരു ടേബിൾ ടെന്നീസ് കളിക്കാരിയാണ് മൗമ ദാസ്. 2013-ൽ അർജുന പുരസ്‌കാരം നേടിയ മൗമ, 2020 ൽ രാജ്യത്തെ നാലാമത്തെ ഉയർന്ന സിവിലിയൻ ബഹുമതിയായ പദ്മശ്രീ നേടി. അചന്ത ശരത് കമലിന് ശേഷം പദ്മശ്രീ നേടുന്ന രണ്ടാമത്തെ മാത്രം ടേബിൾ ടെന്നീസ് താരമാണ് മൌമ.
ജീവിത രേഖ
കൊൽക്കത്തയിലെ നർക്കേൽദങ്ക എന്ന സ്ഥലത്ത് 1984 ഫെബ്രുവരി 24ന് ജനിച്ചു. 2013ൽ അർജുന അവാർഡ് നേടി.
റെക്കോർഡുകളും സ്ഥിതിവിവരക്കണക്കുകളും
മികച്ച നേട്ടങ്ങൾ
കോമൺ‌വെൽത്ത് ടേബിൾ ടെന്നീസ്
കോമൺ‌വെൽത്ത് ടേബിൾ ടെന്നീസ് ചാമ്പ്യൻഷിപ്പ്, കോമൺ‌വെൽത്ത് ഗെയിംസ് എന്നിവയിലെ ഫിനിഷുകൾ ചുവടെ ചേർക്കുന്നു.
തുർക്കിസൈനിക അട്ടിമറിശ്രമം
തുർക്കിയിൽ 2016 ജൂലൈ 15 നു സൈന്യത്തിലെ ഒരു വിഭാഗം നേതൃത്വം കൊടുത്ത അട്ടിമറിശ്രമത്തെ സർക്കാർ അടിച്ചമർത്തുകയുണ്ടായി. സർക്കാരിനെ മാത്രമല്ല മറ്റു സ്ഥാപനങ്ങളും കീഴടക്കാൻ നടത്തിയ വിഫല ശ്രമം ജനങ്ങളുടെ ചെറുത്തുനില്പിനിടയിലും ഫലപ്രാപ്തിയിലെത്തിയില്ല.. സൈനിക മേധാവിയെ തടങ്കലിലാക്കിയ ശേഷമായിരുന്നു ഒരു വിഭാഗം അധികാരം പിടിച്ചെടുക്കാൻ ശ്രമം നടത്തിയത്. അങ്കാറയിലും ഇസ്താംബുളിലും കടന്ന സൈന്യം വിമാനത്താവളത്തിന്റേയും പ്രധാനറോഡുകളുടേയും നിയന്ത്രണം ഏറ്റെടുക്കുകയായിരുന്നു. സൈനിക വാഹനങ്ങളിലായി എത്തിയ സൈന്യം പ്രസിഡന്റിന്റെ കൊട്ടാരവളപ്പിൽ ബോംബിടുകയും, സൈന്യത്തിനെതിരെ അണിനിരന്ന ജനങ്ങൾക്ക് നേരെ വെടിവെക്കുകയും ചെയ്തു. ആയിരത്തോളം പേർക്കാണ് ബോംബേറിലും വെടിവെയ്പിലുമായി പരിക്കേറ്റത്
അട്ടിമറിയ്ക്കു ശേഷം
ആയിരത്തോളം പേർക്കാണ് ബോംബേറിലും വെടിവെയ്പിലുമായി പരിക്കേറ്റത് തുർക്കിയിൽ പട്ടാള അട്ടിമറിശ്രമം നടന്നതിനു ശേഷം 81,000 പേരെ ജോലിയിൽ നിന്ന് സസ്‌പെൻഡ് ചെയ്യുകയോ പുറത്താക്കുകയോ ചെയ്തിട്ടുണ്ട്. പുറത്താക്കിയവരിൽ 3000ഓളം പേർ സൈനികരോ ജഡ്ജിമാരോ സർക്കാർജീവനക്കാരോ ആണ്.
അവലംബം
വർഗ്ഗം:തുർക്കിയുടെ ചരിത്രം
പൂണിയിൽ സുരേന്ദ്രൻ
മലയാള നാടകകൃത്തും കവിയുമാണ് പൂണിയിൽ സുരേന്ദ്രൻ. ശരിയായ പേര് പ്രഭാവൻ എന്നാണ്.ആലപ്പുഴ സനാതന ധർമ കലാലയത്തിലെ ഹെറിബ്രേറിയൻ (ഗ്രന്ഥശാല സഹായി)ആയിരുന്നു. കവിതകളും നാടകങ്ങളും എഴുതിയിട്ടുണ്ട്. കുമാരനാശാന്റെ കൃതികളിലെ നായികാ കഥാപാത്രങ്ങൾ കവിയെ നേരിട്ട് കാണാനെത്തുന്നത് പ്രമേയമാക്കി രചിച്ച കുമാരനാശാൻ എന്ന നാടകം ശ്രദ്ധേയമായി.1991ൽ ഈ കൃതിക്ക് കേരള സാഹിത്യ അക്കാദമിയുടെ എന്റോവ്മെന്റ് പുരസ്കാരം ലഭിച്ചിട്ടുണ്ട്2003ൽ അന്തരിച്ചു.മക്കൾ സിദ്ധി,സുധി. .
അവലംബം
വർഗ്ഗം:മലയാളനാടകകൃത്തുക്കൾ വർഗ്ഗം:കേരള സാഹിത്യ അക്കാദമി എൻഡോവ്മെന്റ് പുരസ്കാരം ലഭിച്ചവർ
കീഴറ കാരക്കുന്ന്
കാരക്കുന്ന്
കണ്ണൂർ ജില്ലയിലെ കണ്ണപുരം പഞ്ചായത്തിലെ കീഴറയിലുള്ള സ്ഥലമാണ് കാരക്കുന്ന്. ഇംഗ്ലീഷ് Karakkunnu.
പേരിനു പിന്നിൽ
കാരമുള്ളുകൾ നിറഞ്ഞ കുന്നിൻ പ്രദേശമായതുകൊണ്ടാണ് കാരക്കുന്ന് എന്ന പേര് വന്നത്.
ബസ്‌ വഴി
വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അനിത രത്നം
അനിതാ രത്നം (തമിഴ്: அனிதா ரத்னம்; ജനനം 21 മേയ്1954) പ്രശസ്ത ഇന്ത്യൻ ക്ലാസിക്കൽ, സമകാലീന നർത്തകി, നൃത്തസംവിധായിക എന്നീനിലകളിൽ പ്രശസ്തയാണ്. നാലു പതിറ്റാണ്ടുകളായി 15 രാജ്യങ്ങളിലായി ഔദ്യോഗിക ജീവിതം നയിക്കുന്നു. ഭരതനാട്യത്തിൽ ക്ലാസിക്കൽ പരിശീലനം നേടിയ അവർ, കഥകളി, മോഹിനിയാട്ടം, ടായി ചി, കളരിപ്പയറ്റ് എന്നിവയിൽ ഔപചാരിക പരിശീലനവും നേടി. നിയോ ഭരതനാട്യം എന്ന തനതായ ഒരു പ്രത്യേക നൃത്തരൂപം അവർ സൃഷ്ടിക്കുകയുണ്ടായി.
1992-ൽ ചെന്നൈയിൽ ആരംഭിച്ച അരംഗം ട്രസ്റ്റിന്റെ സ്ഥാപക-ഡയറക്ടറാണ് അവർ. 1993-ൽ അരംഗാം ഡാൻസ് തിയേറ്റർ എന്ന പെർഫോമൻസ് കമ്പനിയും അവർ സ്ഥാപിച്ചു. 2000-ൽ നർത്തകി ഡോട്ട് കോം എന്ന ഇന്ത്യൻ ഡാൻസ് പോർട്ടൽ സൃഷ്ടിച്ചു. ഒരു നൃത്തസംവിധായക, പണ്ഡിത, സാംസ്കാരിക പ്രവർത്തക എന്നീ നിലകളിൽ ഇന്ത്യയിലും വിദേശത്തുമുള്ള പ്രകടനകലയിൽ അഭിനയിച്ചതിന് നിരവധി അവാർഡുകളും അംഗീകാരങ്ങളും അവർ നേടിയിട്ടുണ്ട്.
കരിയർ
ന്യൂ ഓർലിയൻസ് സർവകലാശാലയിൽ നിന്ന് തിയറ്റർ, ടെലിവിഷൻ എന്നിവയിൽ എംഎ ചെയ്തു. അടുത്ത പത്ത് വർഷം അമേരിക്കയിൽ ഒരു ടെലിവിഷൻ പ്രൊഡ്യൂസർ / കമന്റേറ്റർ എന്ന നിലയിൽ ഇന്ത്യയിലെ കല, യാത്ര, സംസ്കാരം എന്നിവയെക്കുറിച്ചുള്ള പ്രതിവാര സീരീസ് ഉൾപ്പെടെയുള്ള പ്രൊഡക്ഷനുകൾക്കൊപ്പം ചെലവഴിച്ചു. 1992-ൽ ചെന്നൈയിൽ സ്ഥാപിച്ച അരംഗ്ഹാം ട്രസ്റ്റും 1993-ൽ നാടകാവതരണ കമ്പനിയായ അരംഗം ഡാൻസ് തിയേറ്ററും അവർ സ്ഥാപിച്ചു.
ഒരു ആധുനികവാദി, തന്റെ ഉടനടി പരിതഃസ്ഥിതിയിൽ നിന്ന് സൃഷ്ടിക്കുന്നതിനെക്കുറിച്ച് തീവ്രമായി ബോധ്യപ്പെട്ട രത്‌നം, ക്ലാസിക്കൽ ഭരതനാട്യത്തിലെ പ്രാഥമിക പരിശീലനവുമായി ബന്ധപ്പെട്ട വിവിധ ചലനങ്ങളും അനുഷ്ഠാന പാരമ്പര്യങ്ങളും പര്യവേക്ഷണം ചെയ്തു.
അവരുടെ പ്രചോദനത്തെക്കുറിച്ചും അവരുടെ പ്രവൃത്തികളെക്കുറിച്ചും ഉദ്ധരിച്ച് അവർ പറയുന്നു:
"ഞാൻ നൃത്തത്തിലാണ്, കാരണം ഇത് എന്നെയും ലോകത്തെയും ബന്ധിപ്പിക്കുന്നതിനുള്ള എന്റെ സ്വന്തം വഴിയാണ്. ഞാൻ എന്നെ ഒരു സമകാലിക ക്ലാസിസ്റ്റായി കണക്കാക്കുന്നു.
എന്റെ ആശയങ്ങളെല്ലാം പരമ്പരാഗത സ്രോതസ്സുകളിൽ നിന്നുള്ളതാണ്. പക്ഷേ അവ വായനയിൽ നിന്നും പ്രകൃതിയിൽ നിന്നും ആകാം: ഒരു ചെറിയ താമ്രപാത്രത്തിൽ പൊങ്ങിക്കിടക്കുന്ന താമരപ്പൂവ്, ഒരു കുട്ടി ഊതുന്ന സോപ്പ് കുമിളകൾ, കാറ്റിൽ പറക്കുന്ന ഒരു കടലാസ് പോലും എനിക്ക് പ്രചോദനം നൽകുന്നു.
ആളുകൾ‌ എന്റെ പ്രവർ‌ത്തനം കാണുമ്പോൾ‌, അത് ഇന്ത്യൻ‌ ആത്മാവാണെന്നും സമീപനത്തിൽ‌ സമകാലികമാണെന്നും അവർക്ക് പറയാൻ‌ കഴിയും. വയലുകളിലെ കഠിനാധ്വാനത്തിനുശേഷം എല്ലാ വൈകുന്നേരവും നൃത്തം ചെയ്യുന്ന നാടോടി നർത്തകരും ഡ്രമ്മറും, പ്രധാനപ്പെട്ട ഉത്സവങ്ങളിൽ ദൈവത്തെ സേവിക്കുന്നതിനെ ആശ്രയിച്ചിരിക്കുന്ന പരമ്പരാഗത ക്ഷേത്ര പ്രകടനം നടത്തുന്നവർ, ശബ്ദ സംസ്കാരവുമായി ചലിക്കുന്ന അഭിനേതാക്കൾ, ലോകമെമ്പാടുമുള്ള യുവ കലാകാരന്മാർ, പഠിക്കാൻ ആഗ്രഹിക്കുന്ന വിദ്യാർത്ഥികൾ പുതിയ പ്രസ്ഥാനവും സാംസ്കാരിക ഓർമ്മകളുടെ ചലനാത്മകതയും നമ്മുടെ ദക്ഷിണേഷ്യൻ രക്തപ്രവാഹത്തിൽ പതിഞ്ഞിട്ടുണ്ട് - ഇവരാണ് എന്റെ സൃഷ്ടിയുടെ കേന്ദ്രബിന്ദു.
എന്റെ സംസ്കാരത്തിൽ വിശ്വസിക്കുന്നതിനാൽ ഞാൻ എന്നെ ഒരു സാംസ്കാരിക പ്രവർത്തക എന്ന് വിളിക്കുന്നു. എന്റെ സംസ്കാരം പ്രകടന കലകളല്ല അർത്ഥമാക്കുന്നത്. എന്നെ സംബന്ധിച്ചിടത്തോളം ഇത് എന്റെ വേരുകളെക്കുറിച്ച് കണ്ടെത്തുന്നതിനും ഞാൻ ആരാണെന്ന് അറിയുന്നതിനും വേണ്ടിയാണ്. ശാസ്ത്രീയ കലകൾ നമ്മുടെ സംസ്കാരത്തിന്റെ വളരെ പ്രധാനപ്പെട്ട ഭാഗമാണ്.
2007-ൽ, കാനഡ ആസ്ഥാനമായുള്ള നർത്തകനും-നൃത്തസംവിധായകനും ആയ ഹരി കൃഷ്ണനുമായി സഹകരിച്ച് ന്യൂയോർക്കിലെ ജോയ്സ് സോഹോയിൽ "7 ഗ്രേസ്" എന്ന സോളോ ഓപ്പറേറ്റീവ് നാടകാവതരണം അവതരിപ്പിച്ചു.
പുരസ്കാരങ്ങൾ
Anita Ratnam has received several awards and recognition for her work in the performing arts in India and abroad. Some of them are:
Kalaimamani (1998) for Dance Research by Govt. of Tamil Nadu Media Achievement award (1991) by National Organisation of women in New York Mahatma Gandhi Award for Cultural Harmony (1986) US Lalithakalaratna (2003) by Sri Lalithakala Academy Foundation Trust (Inc.),Mysore, 2003 Natya Ratna (2003) by Sri Shanmukhananda Sangeeta Sabha, New Delhi
പുറത്തേയ്ക്കുള്ള കണ്ണികൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:കഥകളി കലാകാരന്മാർ വർഗ്ഗം:മോഹിനിയാട്ടം നർത്തകർ
ചൈനയുടെ ദേശീയപതാക
ഒരു ചുവന്ന പശ്ചാത്തലത്തിൽ സ്തംഭത്തോട് ചേർന്ന മുകളിലെ മൂലയ്ക്കടുത്തായി അഞ്ച് കോണുകളുള്ള അഞ്ച് നക്ഷത്രങ്ങൾ കാണുന്ന രൂപകൽപ്പനയാണ് പീപ്പിൾസ് റിപ്പബ്ലിക് ഓഫ് ചൈനയുടെ ദേശീയപതാകയ്ക്കുള്ളത്. ഒരു വലിയനക്ഷത്രവും അതിന്റെ വലതുവശത്തായി (സ്തംഭത്തിൽ നിന്ന് അകലെയായുള്ള ഭാഗം) നാല് ചെറിയ നക്ഷത്രങ്ങളുമാണുള്ളത്. ചുവപ്പ് നിറം കമ്യൂണിസ്റ്റ് വിപ്ലവത്തെ സൂചിപ്പിക്കുന്നു. അഞ്ച് നക്ഷത്രങ്ങളും അവയുടെ വിന്യാസവും ചൈനയിലെ കമ്യൂണിസ്റ്റ് പാർട്ടിക്ക് കീഴിലുള്ള ജനങ്ങളുടെ ഐക്യത്തെ സൂചിപ്പിക്കുന്നു. അഞ്ച് നക്ഷത്രങ്ങളോട് കൂടിയ ചുവന്ന പതാക എന്നാണ് ചിലപ്പോൾ ഈ കൊടിയെ വിശേഷിപ്പിക്കുന്നത്.
ഷെങ് ലിയാങ്സോങ് ആണ് ഈ പതാക രൂപകൽപ്പന ചെയ്തത് ഇദ്ദേഹം ഷെജിയാങിലെ വെൻഷോ നിവാസിയായിരുന്നു. പുതിയ രാഷ്ട്രീയ കൺസൾട്ടേഷൻ കോൺഫറൻസിന്റെ സർക്കുലർ പ്രകാരം 1949 ജൂലൈ മാസമാണ് ഇദ്ദേഹം ഈ പതാക രൂപകൽപ്പന ചെയ്തത്. ചൈനയിലെ ആഭ്യന്തരയുദ്ധത്തിന് ശേഷം കമ്യൂണിസ്റ്റ് പാർട്ടി അധികാരത്തിൽ വന്നയുടനായിരുന്നു ഇത്. പതാക രൂപകൽപ്പന ചെയ്യാനുള്ള മത്സരത്തിൽ 2,992 പേർ പങ്കെടുത്തിരുന്നു. ഫൈനലിലെത്തിയ 38 രൂപകൽപ്പനകളിൽ ഒന്നായി ഈ ഡിസൈൻ തിരഞ്ഞെടുക്കപ്പെട്ടിരുന്നു. പല കൂടിയാലോചനകൾക്കും ചെറിയ മാറ്റങ്ങൾക്കും ശേഷം ഷെങിന്റെ രൂപകൽപ്പന തിരഞ്ഞെടുക്കപ്പെട്ടു. 1949 ഒക്റ്റോബർ 1-ന് പീപ്പിൾസ് ലിബറേഷൻ ആർമി ടിയാനന്മെൻ സ്ക്വയറിനഭിമുഖമായുള്ള ഒരു സ്തംഭത്തിലാണ് ഈ കൊടി ആദ്യമായി ഉയർത്തിയത്.
രൂപകൽപ്പനയുടെ ചരിത്രം
1949 ജൂലൈ നാലിന് പുതിയ പൊളിറ്റിക്കൽ കൺസൾട്ടേറ്റീവ് കോൺഫറൻസിന്റെ ആറാമത്തെ വർക്കിംഗ് ഗ്രൂപ്പ് (新政治協商會議籌備會) ദേശീയപതാകയുടെ രൂപകൽപ്പനകൾ ക്ഷണിച്ചുകൊണ്ട് ഒരു നോട്ടീസ് പുറത്തിറക്കി. ജൂലൈ 15–26 തീയതികളിൽ പല പത്രങ്ങളിലും ഈ നോട്ടീസ് പ്രത്യക്ഷപ്പെട്ടിരുന്നു. രൂപകൽപ്പനയ്ക്കായുള്ള നിർദ്ദേശങ്ങൾ ഇവയായിരുന്നു:
ഷെങ് ലിയാൻസോങ് ഷാങ്ഹായിയിൽ ജോലി ചെയ്യുകയായിരുന്നു. പല രാത്രികളിൽ ഉറക്കമിളച്ചാണ് ഇദ്ദേഹം ഡിസൈൻ രൂപീകരിച്ചത്. കമ്യൂണിസ്റ്റ് പാർട്ടിയെ രക്ഷകൻ എന്ന അർത്ഥത്തിൽ ഒരു വലിയ നക്ഷത്രമായും, മാവോയുടെ ഒരു പ്രസംഗത്തിൽ ചൈനീസ് ജനതയെ നാല് സാമൂ‌ഹ്യവിഭാഗങ്ങളായി വിശേഷിപ്പിച്ചതും കണക്കിലെടുത്താണ് ഇദ്ദേഹം കൊടി രൂപകൽപ്പന ചെയ്തത്. ചൈന ചൈനക്കാരുടേതാണ് എന്ന അർത്ഥത്തിലാണ് മഞ്ഞ നിറം തിരഞ്ഞെടുത്തത്. ചുവന്ന പശ്ചാത്തലത്തിൽ അഞ്ച് നക്ഷത്രങ്ങൾ (紅地五星旗, hóng dì wǔxīng qí) എന്ന ഡിസൈൻ അദ്ദേഹം ഓഗസ്റ്റ് പകുതിയോടെ കമ്മിറ്റിയ്ക്ക് അയച്ചുകൊടുത്തു.
പുറത്തേയ്ക്കുള്ള കണ്ണികൾ
വർഗ്ഗം:ചൈന വർഗ്ഗം:ഏഷ്യൻ രാജ്യങ്ങളുടെ ദേശീയ പതാകകൾ
ആനി ഓഫ് കിയെവ്
19 മെയ് 1051 മുതൽ 4 ഓഗസ്റ്റ് 1060 വരെ ഫ്രാൻസിന്റെ രാജ്ഞി ആയിരുന്നു ആനി ഓഫ് കിയെവ്. ഫ്രാൻസ് ചക്രവർത്തി ആയിരുന്ന ഹെൻറി ഒന്നാമന്റെ ഭാര്യയും, മകനായ ഫിലിപ്പ് ഒന്നാമൻ പ്രായപൂർത്തിയാവുന്ന വരെയും താത്കാലിക ഭരണാധികാരിയും ആയിരുന്നു ഇവർ.
പുറത്തേക്കുള്ള കണ്ണികൾ
വർഗ്ഗം:ഫ്രാൻസിന്റെ രാജ്ഞിമാർ വർഗ്ഗം:ഒപ്പുകൾ ഉൾപ്പെടുത്തിയിട്ടുള്ള ജീവചരിത്രങ്ങൾ
കേഷ
ഒരു അമേരിക്കൻ ഗായികയും ഗാനരചയിതാവും റാപ്പറുമാണ് കേഷ റോസ് സെബെർട്ട് (ജനനം മാർച്ച് 1, 1987).ബ്രിട്ട്നി സ്പിയേർസ് ഫളോറിഡ എന്നീ താരങ്ങൾക്കു വേണ്ടി ഗാനങ്ങൾ രചിക്കുകയും ഗാനങ്ങളിൽ പ്രത്യക്ഷപ്പെടുകയും ചെയ്തിട്ടുള്ള കേഷയുടെ ടിക് ടോക് എന്ന ഗാനം 1.4 കോടി വിറ്റുവരവോടെ ഏറ്റവും കൂടുതൽ വിറ്റഴിക്കപെട്ട ഗാനങ്ങളിൽ ഒന്നാണ്.
വിവിധ സംഗീത ശൈലികളാലും കലാകാരന്മാരാലും സ്വാധീനിക്കപ്പെട്ട കേഷയെ ഏറ്റവും അധികം സ്വാധീനിച്ചത് മഡോണ, ക്വീൻ, ബെക്ക് എന്നിവരാണ്.കൺട്രി, പോപ് റോക്ക് ഇലക്ട്രോണിക് തുടങ്ങിയ സംഗീത ശൈലികൾ പരീക്ഷിച്ചിട്ടുള്ള കേഷ ഇലക്ട്രോണിക് സംഗീത ശൈലിയിലാണ് ശ്രദ്ധേയ. മൃഗ സംരക്ഷണം ലൈംഗികന്യൂനപക്ഷംങ്ങൾക്കായുള്ള പ്രവർത്തനങ്ങൾ എന്നിവയിൽ തന്റെ പിന്തുണ അറിയിച്ചിട്ടുണ്ട്.6 കോടിഞ്ഞ ആൽബങ്ങൾ ലോകമെമ്പാടുമായി ഇവരുടെ പേരിൽ വിറ്റഴിച്ചിട്ടുണ്ട്.
അവലംബം
വർഗ്ഗം:1987-ൽ ജനിച്ചവർ വർഗ്ഗം:അമേരിക്കൻ പോപ്പ് ഗായകർ വർഗ്ഗം:ജീവിച്ചിരിക്കുന്ന പ്രമുഖർ
ബെറ്റി (ഗായിക)
അർമേനിയൻ ഗായികയാണ്. മാൾട്ടയിൽ നടന്ന ജൂനിയർ യൂറോവിഷൻ സോങ് കോണ്ടെസ്റ് 2014 ന് അർമേനിയയെ പ്രതിനിധീകരിച്ചു പങ്കെടുത്ത ബെറ്റി അന്ന് സ്വന്തം പാട്ടായ പീപ്പിൾ ഓഫ് ദി സൺ ആണ് പാടിയത്‌. സ്വന്തം മാതൃ ഭാഷയായ അർമേനിയ കൂടാതെ റഷ്യനും, കുറച്ചു ഇംഗ്ലീഷും സംസാരിക്കും.
പുറത്തേക്കുള്ള കണ്ണികൾ
വർഗ്ഗം:ഗായികമാർ
കൊളിൻഡ ഗ്രാബർ-കിറ്ററോവിക്
ക്രൊയേഷ്യൻ രാഷ്ട്രീയക്കാരിയും നയതന്ത്രജ്ഞയും 2015 മുതൽ ക്രൊയേഷ്യയുടെ നാലാമത്തേയും പ്രഥമ വനിത പ്രസിഡന്റായും പ്രവർത്തിക്കുന്ന നേതാവാണ് കൊളിൻഡ ഗ്രാബർ-കിറ്ററോവിക് (ജനനം: 29 ഏപ്രിൽ 1968). 46 വയസിൽ, പ്രസിഡന്റ് ചുമതല ഏറ്റെടുക്കുന്ന ഏറ്റവും പ്രായം കുറഞ്ഞ വ്യക്തിയായി മാറി. ക്രൊയേഷ്യൻ പ്രസിഡന്റ് തെരഞ്ഞെടുക്കപ്പെടുന്നതിനു മുൻപ് ഗ്രബർ-കിറ്ററോവിക്  നിരവധി ഗവൺമെന്റുകളും നയതന്ത്രപരമായ സ്ഥാനങ്ങളും വഹിച്ചിരുന്നു.
ആദ്യകാല ജീവിതവും വിദ്യാഭ്യാസവും
ഇടത്ത്‌|ലഘുചിത്രം|From left to right: Grabar-Kitarović, Sallabanda and De Hoop Scheffer with President [[ജോർജ്ജ് ഡബ്ല്യു. ബുഷ്|George W. Bush, who is signing protocols in support of Albanian and Croatian accession to NATO, 2008]] 1968 ഏപ്രിൽ 29 ന്, ആണ് യൂജോസ്ലാവിയയുടെ ഭാഗമായ ക്രൊയേഷ്യയിലെ റിജാക്കായിൽ ദോബ്രവാക ബ്രോങ്കോ ഗ്രാബാർ ദമ്പതികളുടെ മകളായിz ജനിച്ചു. 17-ാം വയസിൽ ന്യൂ മെക്സിക്കോയിലെ ലോസ് ആഞ്ചെലെസിൽ താമസം മാറി. പിന്നീട് 1986 ലെ ലോസ് അലാമോസ് ഹൈസ്കൂൾ വിദ്യാഭ്യാസം പൂർത്തിയാക്കി. പ്രസിഡന്റ് തെരഞ്ഞെടുക്കപ്പെടുന്നതിനു മുൻപ് ഗ്രബർ-കിറ്ററോവിക്  നിരവധി ഗവൺമെന്റുകളും നയതന്ത്രപരമായ സ്ഥാനങ്ങളും വഹിച്ചിരുന്നു. 2003 മുതൽ 2005 വരെ യൂറോപ്യൻ കാര്യ മന്ത്രിയായിരുന്നു. 2005 മുതൽ 2008 വരെ ആദ്യ വനിതാ വിദേശകാര്യമന്ത്രിയും യൂറോപ്യൻ ഇന്റഗ്രേഷൻ മന്ത്രിയായും പിന്നീട് 2008 മുതൽ 2011 വരെ അമേരിക്കയിലെ ക്രോയേഷ്യൻ അംബാസഡർ ആയിരുന്നു പ്രവർത്തിച്ചിരുന്നു.
വ്യക്തി ജീവിതം
1996 ൽ ജകോവ് കിറ്ററോവിക്നെ കൊളിൻഡ ഗ്രാബർ വിവാഹം കഴിച്ചു. കാതറീനയും ലുക്കയും ആണ് മക്കൾ. കൊളിൻഡ ഗ്രാബർ ഒരു റോമൻ കത്തോലിക്കാ വിശ്വസിയും, പരമ്പരാഗത ക്രിസ്തീയ മൂല്യങ്ങൾ അനുവർത്തിക്കുന്ന വ്യക്തിയുമാണ്. ക്രൊയേഷ്യൻ, ഇംഗ്ലീഷ്, സ്പാനിഷ്, പോർച്ചുഗീസ് തുടങ്ങിയ ഭാഷകൾ നന്നായി സംസാരിക്കാനും, ജർമ്മൻ, ഫ്രെഞ്ച്, ഇറ്റാലിയൻ ഭാഷകളെ കുറിച്ചുള്ള അടിസ്ഥാനപരമായ ധാരണകൾ ഉണ്ട്. 2018 ലെ ഫിഫ ലോകകപ്പിൽ, കൊളിൻഡ ഗ്രാബർ-കിറ്ററോവിക് ക്വാർട്ടർ ഫൈനലിലും ഫൈനലിലും പങ്കെടുത്തു. ദേശീയ പതാകയുടെ നിറമുള്ള ജേഴ്‌സി ധരിച്ച് ടീമിന് പിന്തുണ നൽകി.
അവലംബം
വർഗ്ഗം:1968-ൽ ജനിച്ചവർ വർഗ്ഗം:വനിതാ രാഷ്ട്രത്തലവന്മാർ വർഗ്ഗം:ജീവിച്ചിരിക്കുന്ന പ്രമുഖർ
മനിക ബത്ര
ഇന്ത്യയിലെ ഒരു ടേബിൾ ടെന്നീസ് കളിക്കാരിയാണ് മനിക ബത്ര. 2016 ജൂണിലെ കണക്ക് പ്രകാരം ഇന്ത്യയിലെ വനിതാ ടേബിൾ ടെന്നീസ് കളിക്കാരിൽ ഒന്നാം റാങ്കുകാരിയും ലോക റാങ്കിങിൽ 115ആം സ്ഥാനവുമാണ് മനിക ബത്രയ്ക്ക്.
ജീവിത രേഖ
ഡൽഹിയിലെ 1995 ജൂൺ 15നാണ് മനിക ജനിച്ചത്. ഡൽഹിയിലെ നാരായണ വിഹാർ സ്വദേശിയാണ് മനിക. അവർ നാലു വയസുള്ളപ്പോൾ തന്നെ ടേബിൾ ടെന്നീസ് കളിക്കാൻ തുടങ്ങിയിരുന്നു. അവരുടെ മൂത്ത സഹോദരിയായ അഞ്ചലും, മൂത്ത സഹോദരൻ സഹിക്കും ടേബിൾ ടെന്നിസ് കളിക്കുന്നവരാണ്. ബത്രയുടെ ആദ്യകാല കായിക രംഗത്ത് അഞ്ചൽ അവളെ വളരെ സ്വാധീനിച്ചിരുന്നു. സംസ്ഥാന തലത്തിലുള്ള അണ്ടർ-8 ടൂർണമെന്റിൽ ഒരു മത്സരം വിജയിച്ചശേഷം, ബത്ര സന്ദീപ് ഗുപ്തയുടെ കീഴിൽ പരിശീലനം നടത്താൻ അവർ തീരുമാനിച്ചു. പരിശീലനത്തിനുവേണ്ടി ഹൊൻസ് രാജ് മോഡൽ എന്ന സ്കൂളിലേക്ക് മാറാൻ അദ്ദേഹം നിർദ്ദേശിക്കുകയും ചെയ്‌തു.
കൗമാരക്കാരിൽ തന്നെ തേടിവന്ന പല മോഡലിംഗ് ഓഫറുകളും ബദ്ര ഉപേക്ഷിച്ചു. ടേബിൾ ടെന്നീസിൽ ശ്രദ്ധ കേന്ദ്രീകരിക്കുന്നതിന് ഒരു വർഷം മുൻപ് ജീസസ് ആൻഡ് മേരി കോളേജിലായിരുന്നു അവർ പഠിച്ചിരുന്നത്.
അവലംബം
വർഗ്ഗം:ഇന്ത്യൻ വനിതാകായികതാരങ്ങൾ വർഗ്ഗം:1995-ൽ ജനിച്ചവർ
ജമാലാ
ഉക്രൈനിയൻ ഗായികയാണ് സൂസന്ന ആലിമിവന ജമലാഡിനോവ (Crimean Tatar: Susana Camaladinova; Ukrainian: Сусана Алімівна Джамаладінова; Russian: Суса́нна Алимовна Джамалади́нова, born 27 August 1983). ജമാലാ എന്ന നാമത്തിൽ ആണ് ഇവർ അറിയപ്പെടുന്നത്, ഗായിക , അഭിനേത്രി , ഗാന രചന എന്നിവയും ചെയുന്നു , 2016 ലെ യൂറോവിഷൻ സോങ് കോണ്ടെസ്റ് വിജയി ആണ് ഇവർ. ഉക്രൈനിനെ പ്രതിനിധീകരിച്ചു പങ്കെടുത്ത ജമാലാ അന്ന് സ്വന്തം പാട്ടായ 1944 ആണ് പാടിയത്‌.
പുറത്തേക്കുള്ള കണ്ണികൾ
വർഗ്ഗം:ഗായികമാർ വർഗ്ഗം:1983-ൽ ജനിച്ചവർ
അലൻ അൽദ
അലൻ അൽദ (/ Ældə /; ജനനം അൽഫോൻസോ ജോസഫ് "അല്ലി" ഡി അബ്രൂസോ (ജനുവരി 28, 1936) ഒരു നടൻ, സംവിധായകൻ, തിരക്കഥാകൃത്ത്, എഴുത്തുകാരൻ, ഹാസ്യനടൻ, എന്നീ നിലകളിൽ പ്രശസ്തനാണ്. ആറുതവണ എമ്മി അവാർഡ്, ഗോൾഡൻ ഗ്ലോബ് അവാർഡ് എന്നിവ ലഭിച്ചിരുന്ന അദ്ദേഹം M * A * S * H എന്ന വാർ ടെലിവിഷൻ പരമ്പരയിൽ ഹോക്കീ പിയേഴ്സ് എന്ന റോളിൽ അഭിനയിച്ചു (1972–1983). 2004 -ൽ ദ അവിയേറ്ററിൽ മികച്ച സഹനടനുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. ടെലിവിഷൻ പരിപാടികളായ സയന്റിഫിക് അമേരിക്കൻ ഫ്രോണ്ടിയേഴ്സ്, ദി വെസ്റ്റ് വിംഗ്, 30 റോക്ക്, എന്നിവയിലും സേം ടൈം, നെസ്റ്റ് ഈയർ (1978), ക്രൈംസ് ആൻഡ് മിസ്ഡിമേനേഴ്സ് (1989) എന്നീ സിനിമകളിലും അദ്ദേഹം അഭിനയിച്ചിരുന്നു. 1981-ലെ ദ ഫോർ സീസൺസിൽ സംവിധായകനെന്ന നിലയിലും വിജയം നേടി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1936-ൽ ജനിച്ചവർ വർഗ്ഗം:അമേരിക്കൻ ഫെമിനിസ്റ്റുകൾ വർഗ്ഗം:അമേരിക്കൻ ചലച്ചിത്ര നടന്മാർ
അൾടാമിറായിലെ ഗുഹയും ഉത്തര സ്പെയിനിലെ ശിലായുഗത്തിലെ ഗുഹാചിത്രങ്ങളും
അൾടാമിറായിലെ ഗുഹയും ഉത്തര സ്പെയിനിലെ ശിലായുഗത്തിലെ ഗുഹാചിത്രങ്ങളും സ്പെയിനിലെ വിവിധ പ്രദേശങ്ങളിൽ 18 വിഭാഗമായിത്തിരിച്ചിരിക്കുന്ന വിവിധ ഗുഹകൾ ചേർന്നതാണ്. ഇവയിൽകാണപ്പെടുന്ന ശിലായുഗമനുഷ്യർ വരച്ച ചിത്രങ്ങളും ഈ പൈതൃകസ്മാരകങ്ങളിൽ പെടും. 35,000 നും 11,000 നും B.C. പഴക്കമുള്ളവയാണിവ.
ഈസ്റ്റർ മുട്ട
ഈസ്റ്റർ മുട്ടകൾ പാസ്കൽ മുട്ടകൾ എന്നും അറിയപ്പെടുന്നു. അലങ്കാരമുട്ടകളായ ഇവ സാധാരണ ഈസ്റ്റർ സമയത്ത് സമ്മാനങ്ങൾ ആയി ഉപയോഗിക്കാറുണ്ട്. ഈസ്റ്റർ റ്റൈഡ് (ഈസ്റ്റർ സീസൺ) സീസണിൽ ഈസ്റ്റർ മുട്ടകൾ സാധാരണമാണ്. ചായം പൂശിയ ചിക്കൻ മുട്ട ഉപയോഗിക്കണം എന്നതാണ് ഏറ്റവും പഴയ പാരമ്പര്യരീതി, എന്നാൽ ആധുനിക രീതിയിൽ നിറമുള്ള ഫോയിൽ പേപ്പർ കൊണ്ട് പൊതിഞ്ഞ ചോക്ലേറ്റ് മുട്ടകൾ, കൈകൊണ്ട് നിർമ്മിച്ച തടിയിലുള്ള മുട്ടകൾ, അല്ലെങ്കിൽ ചോക്ലേറ്റ് നിറച്ച പ്ലാസ്റ്റിക് മുട്ടകൾ എന്നിവ ഉപയോഗിക്കുന്നു. എന്നിരുന്നാലും, കിഴക്കൻ യൂറോപ്യൻ പാരമ്പര്യത്തിൽ യഥാർത്ഥ മുട്ടകൾ ഉപയോഗിക്കുന്നത് തുടരുന്നു. മുട്ടകൾ, പൊതുവേ, പ്രത്യുൽപാദനത്തിനും പുനർജന്മത്തിനും പരമ്പരാഗത ചിഹ്നമായിരിക്കുന്നു. .യേശുക്രിസ്തുവിൻറെ ഒഴിഞ്ഞ ശവകല്ലറയുടെ അടയാളമായി, ഈസ്റ്റർ മുട്ടകൾ യേശുവിൻറെ പുനരുത്ഥാനത്തെ പ്രതീകപ്പെടുത്തുന്നു
ബാഹ്യ ലിങ്കുകൾ
വർഗ്ഗം:മുട്ടകൾ (ആഹാരം)
ഗരംഭ ദേശീയോദ്യാനം
ആഫ്രിക്കയിലെ ഏറ്റവും പഴയ ദേശീയോദ്യാനങ്ങളിൽ ഒന്നാണ് ഗരംഭ ദേശീയോദ്യാനം (ഇംഗ്ലീഷ്: Garamba National Park). ഡെമോക്രാറ്റിക് റിപബ്ലിക്ക് ഓഫ് കോംഗോയിലെ ഒറിയന്റെൽ പ്രവിശ്യയിലാണ് ഗരംഭ ദേശീയോദ്യാനം സ്ഥിതി ചെയ്യുന്നത്. 1938 ലാണ് ഈ ദേശീയോദ്യാനം സ്ഥാപിതമായത്. 1980ൽ ഈ ഉദ്യാനം യുനെസ്കോയുടെ ലോകപൈതൃകസ്ഥാനങ്ങളുടെ പട്ടികയിൽ സ്ഥാനം നേടി. ലോകത്തു നിന്നും അന്യം നിന്നു പോകുന്ന ഇനത്തിൽ പെട്ട വടക്കൻ വെള്ളക്കാണ്ടാമൃഗം ഇവിടെ വസിക്കുന്നുണ്ട്.
അവലോകനം
ഗാരാംബ ദേശീയ പാർക്ക്, ഡെമോക്രാറ്റിക് റിപ്പബ്ലിക് ഓഫ് കോംഗോയുടെ വടക്കുകിഴക്കൻ മേഖലയിൽ 5,200 ചതുരശ്ര മൈൽ (5,200 കിലോമീറ്റർ) ദക്ഷിണ സുഡാൻ അതിർത്തിയിൽ സ്ഥിതിചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ഐ.യു.സി.എൻ. വർഗ്ഗം II വർഗ്ഗം:ഡെമോക്രാറ്റിക് റിപ്പബ്ലിക്ക് ഓഫ് കോംഗോയിലെ ലോക പൈതൃക കേന്ദ്രങ്ങൾ
മലയാള മഹാനിഘണ്ടു
സവിശേഷത
ഇന്ത്യൻ ഭാഷകളിൽ നടക്കുന്ന നിഘണ്ടുനിർമ്മാണസംരംഭങ്ങളിൽ ഏറ്റവും ബൃഹത്തും ഗഹനവുമായ ഒന്നാണ് മലയാള മഹാനിഘണ്ടു. ആഗമികവും ഭാഷാശാസ്ത്രപരവുമായ തത്ത്വങ്ങളെ അടിസ്ഥാനമാക്കി തയ്യാറാക്കുന്ന ഈ നിഘണ്ടു ഗുണ്ടർട്ടിന്റെ നിഘണ്ടുവിനും ശ്രീകണ്ഠേശ്വരത്തിൻറെ ശബ്ദതാരാവലിക്കും ശേഷം ഭാഷാസാമഗ്രികൾ ആഴത്തിൽ വിശകലനം ചെയ്ത് അർത്ഥവിവരണം നടത്തുന്ന സമ്പൂർണ്ണ നിഘണ്ടുവാണ്. പദങ്ങളെ രൂപപരമായും അർത്ഥപരമായും വിശകലനം ചെയ്യുക, പദത്തിന് ലിപ്യന്തരണം നല്കുക, അതിന്റെ വ്യുല്പത്തി രേഖപ്പെടുത്തുക, ബന്ധപ്പെട്ട ശൈലികൾ പ്രയോഗങ്ങൾ പഴ‍ഞ്ചൊല്ലുകൾ എന്നിവ നല്കുക, ദ്രാവിഡപദങ്ങൾക്ക് സഗോത്രഭാഷയിലെ സമാനരൂപം കൊടുക്കുക, പരകീയപദങ്ങൾക്ക് വ്യുല്പത്തിയും മൂലരൂപവും നിർണ്ണയിക്കുക, വ്യുല്പത്തി വ്യത്യസ്തമായ സമാനരൂപങ്ങളെ കണ്ടെത്തി തരംതിരിച്ചു കാണിക്കുക, സമസ്തപദങ്ങളുടെ ഘടകങ്ങൾ വേർതിരിച്ചു കാണിക്കുക, രൂപഭേദങ്ങളും ലിപിഭേദങ്ങളും ചൂണ്ടിക്കാണിക്കുക, ക്രിയകൾ വർഗ്ഗീകരിച്ച് രൂപാവലി നിർണ്ണയിക്കുക, ക്രിയകളുടെ കാലരൂപങ്ങളും നാമങ്ങളുടെ ലിംഗരൂപങ്ങളും കൊടുക്കുക, സസ്യങ്ങളുടെയും ജന്തുക്കളുടെയും ശാസ്ത്രീയനാമമുൾപ്പെടെയുള്ള വിവരങ്ങൾ നല്കുുക, പ്രചാരലുപ്തപദങ്ങളും അർത്ഥങ്ങളും സൂക്ഷ്മതയോടെ കണ്ടെത്തിക്കൊടുക്കുക, പുരാണേതിഹാസങ്ങൾ പാരമ്പര്യശാസ്ത്രങ്ങൾ തുടങ്ങിയവയിൽ നിന്നുള്ള പ്രത്യേകവിവരണം നല്കുക, പദങ്ങളുടെ വ്യത്യസ്ത അർത്ഥങ്ങൾ ഇഴപിരിച്ച് ഉദാഹരണസഹിതം മലയാളത്തിലും ഇംഗ്ലീഷിലും അർത്ഥവിവരണം നടത്തുക, മലയാളഭാഷയുടെ സമഗ്രമായ വ്യാകരണവിശകലനം നിർവ്വഹിക്കുക ഇങ്ങനെ നിരവധി സവിശേഷതകൾ മലയാള മഹാനിഘണ്ടുവിന് അവകാശപ്പെടാം.
ചരിത്രം
1953 ജൂലൈ 1 ന് ആരംഭിച്ച ഈ ബൃഹദ് പദ്ധതിക്ക് ഇതു വരെ അഞ്ചു കോടിയോളം രൂപ ചെലവഴിച്ചിട്ടുണ്ട്. പന്ത്രണ്ട് വാല്യങ്ങളുൾപ്പെടുന്ന പദ്ധതിയുടെ ആദ്യത്തെ ഒൻപത് വാല്യങ്ങൾ പ്രസിദ്ധീകരിച്ചിട്ടുണ്ട്. 1965 ൽ ആദ്യ വാല്യം പുറത്തിറങ്ങി. അകാരത്തിൽ തുടങ്ങുന്ന പദങ്ങളാണ് ഇതിൽ ഉൾപ്പെടുത്തിയത്. ആ മുതൽ ഔ വരെയുള്ള പദങ്ങൾ ഉൾപ്പെടുത്തിക്കൊണ്ട് രണ്ടാം വാല്യം 1970 ലും ക മുതൽ കീ വരെയുള്ള പദങ്ങൾ ഉൾപ്പെടുത്തി മൂന്നാം വാല്യം 1976 ലും പുറത്തിറക്കി. തുടർവാല്യങ്ങൾ 1984(കു മുതൽ ഗ്ലൗ വരെ), 1985(ഘ മുതൽ ണ്യ വരെ), 1988(ത മുതൽ ദീ വരെ), 1997(ദു മുതൽ ന്റെ വരെ), 2009(പ മുതൽ പീ വരെ), 2017(പു മുതൽ പ്ര വരെ)എന്നീ വർഷങ്ങളിലും പ്രസിദ്ധീകരിച്ചു. കെ.വി. നമ്പൂതിരിപ്പാടായിരുന്നു രണ്ടാമത്തെ എഡിറ്റർ. ഡോ. ബി.സി. ബാലകൃഷ്ണന്റെ കാലത്ത് മൂന്നുവാല്യങ്ങൾ പുറത്തിറങ്ങി. ഇക്കാലത്ത് മൂന്നു കോടിയിലധികം പദങ്ങളുൾപ്പെടുന്ന കാർഡുകൾ തയ്യാറാക്കുകയുണ്ടായി. തുടർന്ന് ഡോ പി സോമശേഖരൻ നായരും ഡോ പി വേണുഗോപാലനും ഡോ സി ജി രാജേന്ദ്രബാബുവും എഡിറ്ററായി ഓരോ വാല്യങ്ങൾ പ്രസിദ്ധപ്പെടുത്തി.
ഒന്നാം വാല്യം പ്രസിദ്ധീകരിച്ചു കഴിഞ്ഞപ്പോൾ എഡിൻബറോ സർവകലാശാലയിലെ ഭാഷാ ശാസ്ത്ര വകുപ്പിന്റെ അധ്യക്ഷനായ ഡോ. ആർ.ഇ. ആഷർ മഹാനിഘണ്ടു കാര്യാലയം സന്ദർശിച്ച്‌ മലയാള മഹാനിഘണ്ടുവിന്റെ പദശേഖരവും ഒന്നാം വാല്യവും പരിശോധിച്ചു. ആ പ്രവർത്തനത്തെ പ്രശംസിച്ച്‌ അദ്ദേഹമെഴുതിയ ലേഖനം രണ്ടാം വാല്യത്തിന്റെ ആമുഖമായി ചേർത്തിട്ടുണ്ട്‌. ജപ്പാൻ, യു.കെ.,ചൈന തുടങ്ങിയ വിദേശ രാജ്യങ്ങളിൽ നിന്നു പോലും പണ്ഡിതർ ശാസ്ത്രീയമായി തയ്യാറാക്കിയിരുന്ന ഈ നിഘണ്ടുവിന്റെ പ്രവർത്തന രീതി മനസ്സിലാക്കാൻ എത്തിയിരുന്നു.
വിവാദം
2017 ൽ പ്രസിദ്ധീകരിച്ച 9-ാം വാല്യം, മഹാനിഘണ്ടു, തെറ്റുകളുടെ ആധിക്യത്താൽ വിവാദമായി. വലിയ തെറ്റുകൾ കടന്നുകൂടിയിട്ടുണ്ടെന്ന ആരോപണത്തെ തുടർന്ന് ഒമ്പതാം വോള്യത്തിന്റെ വിൽപ്പന നിർത്താനും വിറ്റഴിഞ്ഞ ഏതാനും കോപ്പികൾ പിൻവലിക്കാനും സർവകലാശാലാ അധികാരികൾ തീരുമാനിച്ചു.
അവലംബം
വർഗ്ഗം:നിഘണ്ടു വർഗ്ഗം:മലയാള-ഭാഷാ മാധ്യമം
മസ്ദ CX-5
മസ്ദ CX-5 2013 മോഡൽ ലൈനപ്പിനായി 2012 -ൽ ആരംഭിച്ച മസ്ദ ഒരു ചെറിയ കുടുംബ കാറും സ്പോർട്ട്സ് ആവശ്യങ്ങൾക്കും വേണ്ടി ഉപയോഗിക്കാവുന്നതുമായ മോഡൽ ആണ്. പുതിയ കൊഡൊ - സോൽ ഓഫ് മോഷൻ ഡിസൈൻ ലാംഗ്വേജ് 2011 മെയ് മാസത്തിലെ ഷിനാറി കൺസെപ്റ്റ് വെഹിക്കിൾ ആദ്യമായി അവതരിപ്പിച്ച മസ്ദയുടെ ആദ്യത്തെ കാറാണ് ഇത്. Mazda3, Mazda6 എന്നിവയുമായി ഒരേ പ്ലാറ്റ്ഫോമിൽ ഇത് പങ്കുവയ്ക്കുന്നു.
ദുബ്‌ന
റഷ്യയിലെ മോസ്കോയിലുള്ള ഒരു പട്ടണമാണ് ദുബ്‌ന (Дубна́). ദുബ് എന്ന വാക്കിന് ഓക്ക് എന്നാണർഥം. ഓക്ക് മരങ്ങളുടെ നാട് എന്നർഥത്തിൽ ഇവിടത്തുകാർ ദുബ്‌നി എന്നും നഗരത്തെ വിളിക്കാറുണ്ട്. ശാസ്ത്ര നഗരമെന്നു പേരു കേട്ട ഈ നഗരത്തിലാണ് അന്താരാഷ്ട്ര ന്യൂക്ലിയർ ഫിസിക്സ് പഠന കേന്ദ്രമായ ജോയിന്റ് ഇൻസ്റ്റിറ്റ്യൂട്ട് ഓഫ് ന്യൂക്ലിയർ റിസർച്ച്(ജെ.ഐ.എൻ.ആർ) സ്ഥിതി ചെയ്യുന്നത്. ലോകത്തിലെ പ്രധാനപ്പെട്ട ആണവപരീക്ഷണശാലകളിലൊന്നാണിത്. മിസാലുകൾ രൂപ കൽപ്പന ചെയ്യുന്ന എം.കെ.ബി. റാദുഗ എന്ന പ്രതിരോധ ഏറോ സ്പേസ് കമ്പനിയും ഈ നഗരത്തിലാണ്. ഇരുപതാം നൂറ്റാണ്ടിന്റെ പകുതിയോടെയാണ് ഈ നഗരത്തിന്റെ വികസനമാരംഭിക്കുന്നത്. 1956 ൽ ഠൗൺ പദവി ലഭിച്ചു. ജനസംഖ്യ: 70,663 (2010 Census) ;
ഭൂമിശാസ്ത്രം
സമുദ്ര നിരപ്പിൽ നിന്ന് 120 m ഉയരെയാണ് ഈ നഗരം സ്ഥിതി ചെയ്യുന്നത്. മോസ്കോയ്ക്ക് വടക്ക് 125 കിലോമീറ്റർ വോൾഗാ നദിക്കു സമീപമാണ് ദുബ്‍ന. mi) ഇവാൻകോവോ റിസർവയറിനു സമീപമാണിത്. നഗരാതിർത്തിയിൽ വോൾഗയ്ക്കു കുറുകെയുള്ള ഹൈഡ്രോ ഇലക്ട്രിക് ഡാം മൂലമാണ് ഈ റിസർവയർ രൂപപ്പെട്ടിരിക്കുന്നത്.  വോൾഗയുടെ ഇരു തീരങ്ങളിലായാണ് ഈ നഗരം. രണ്ടിനെയും ബന്ധിപ്പിക്കുന്ന ഏക പാലമാണ് ഈ ഡാം. പടിഞ്ഞാറൻ അതിർത്തിയിൽ വോൾഗയെ ബന്ധിപ്പിക്കുന്ന മോസ്കോ കനാലും കിഴക്ക് ദുബ്‌ന നദിയുമാണ്.
മോസ്കോ ഒബ്‌ലാസറ്റിന്റെ വടക്കേ അറ്റത്തുള്ള നഗരമാണ് ദുബ്‌ന. വെള്ളത്താൽ ചുറ്റപ്പെട്ട നഗരം.
രണ്ടാം ലോക മഹായുദ്ധത്തിനു മുമ്പ്
റൊസ്തോവ്-സുസ്ദാൽ രാജ വംശം 1132 ൽ പണി കഴിപ്പിച്ച  ദുബ്‌ന കോട്ട (Russian: Дубна)  നിരന്തര നാട്ടു യുദ്ധങ്ങളാൽ നശിപ്പിക്കപ്പെട്ടു.
ഒക്ടോബർ വിപ്ലവത്തിനു മുമ്പ് വളരെ ക്കുറച്ചു ഗ്രാമങ്ങളേ ഉണ്ടായിരുന്നുള്ളൂ. വോൾഗ തീരത്തിനു ഇടത്ത് പോഡ്ബെരസ്യേയും (Podberezye) ഗോരോഡിസ്ചെ (Gorodishche), അലക്സാൻഡ്രോവ്ക (Alexandrovka), ഇവാൻകോവോ (Ivankovo), യൂർക്കിനോ (Yurkino), and കൊസ്ലാക്കി(Kozlaki-  Козлаки) തുടങ്ങിയവ വലതു കരയിലുമാണ്.
ഒക്ടോബർ വിപ്ലവത്തിനെത്തുടർന്ന് വ്യാപകമായ  കൂട്ടുകൃഷി ആദ്യം ആരംഭിച്ച ഇടങ്ങളിലൊന്നാണിത്.
1931 ൽ വോൾഗ - മോസ്കോ കനാൽ പണിയാൻ കമ്മ്യൂണിസ്റ്റ് പാർട്ടി തീരുമാനിച്ചു. 1937 കനാൽ നിർമ്മാണം പൂർത്തിയായി. ഇവാൻകോവോ റിസർവയറും ഇവാൻകോവോ ഹൈഡ്രോ ഇലക്ട്രിക്കൽ പ്ലാന്റും ഈ പ്ലാന്റിന്റെ ഭാഗമായി നിർമ്മിക്കപ്പെട്ടു. കോർച്ചേവ ഠൗണും നിരവധി ഗ്രാമങ്ങളും വെള്ളത്തിനടിയിലായി. സോൾഷനിറ്റ്സിൻ തന്റെ  ഗുലാഗ് ആർച്ചിപിലാഗോയിൽ ദുബ്‌നയെ ഗുലാഗ് തടവുകാരാൽ നിർമ്മിതമായ പട്ടണം എന്ന് പരാമർശിക്കുന്നുണ്ട്.
ശാസ്ത്ര നഗരം
1946 ൽ സോവിയറ്റ് സർക്കാർ ന്യൂക്ലിയർ ഗവേഷണത്തിനായി പ്രോട്ടോൺ ആക്സിലേറ്റർ ഇവിടെ നിർമമ്മിക്കാൻ തീരുമാനിച്ചു. മോസ്കോയിൽ നിന്ന് വിദൂരമാണെന്നതും ഇവാൻകോവ് പവർ പ്ലാന്റിന്റെ സാമീപ്യവും ഈ സ്ഥലം തെരഞ്ഞെടുക്കാൻ കാരണമായി. ഐ.വി. കുർച്ചതോവ് എന്ന വിദഗ്ദ്ധന്റെ നേതൃത്വത്തിൽ ഒരു സംഘം ശാസ്ത്രജ്ഞർ മോസ്കോയിൽനിന്ന്‌ 120 കിലോമീറ്റർ അകലെയുള്ള വോൾഗയുടെ കരയിൽ 1947-ൽ പരീക്ഷണശാലയ്ക്കു ശ്രമം തുടങ്ങി. ഡിസംബർ 13, 1949 ന് ആക്സിലേറ്റർ കമ്മീഷൻ ചെയ്തു. വോൾഗ നദിയോടു ചേർന്നുള്ള ബോൾഷായ വോൾഗ, ഇവാൻകോവോ എന്നീ പ്രദേശങ്ങൾ സംയോജിപ്പിച്ച് 1956 ജൂലായിൽ നഗരവും ഇൻസ്റ്റിറ്റ്യൂട്ട് ഫോർ ന്യൂക്ലിയർ റിസർച്ചും (ജെ.ഐ.എൻ.ആർ)  സ്ഥാപിക്കപ്പെട്ടു. വെനഡിക്ട് ഡെസലപ്പോവ്, നിക്കളോ ബൊഗോല്യുബോവ്, ജി. ഫ്ളേറോവ്,  വ്ലാദിമിർ വെക്സലർ, ബ്രൂണോ പെന്തക്കോവ തുടങ്ങി നിരവധി പ്രമുഖ  ശാസ്ത്രജ്ഞർ ഇൻസ്റ്റിറ്റ്യൂട്ടിൽ പ്രവർത്തിച്ചു. റഷ്യൻ-അമേരിക്കൻ സഹകരണത്തിൽ നടന്ന ആദ്യഗവേഷണത്തിൽ കണ്ടുപിടിച്ച ഒരു മൂലകത്തിന്, ജി. ഫ്ളേറോവിന്റെ ഓർമ്മക്കായി ‘ഫ്ലേറോവിയം’ എന്നാണ് പേരിട്ടത്. ജെ.ഐ.എൻ.ആർ. വികസിപ്പിച്ച 105-ാം നമ്പർ മൂലകത്തിന് പേരിട്ടത് ദുബ്‌നിയം (Db) എന്നായിരുന്നു.
ഗതാഗതം
ലഘുചിത്രം|Bolshaya Volga Railway station and locomotive 9P512 മോസ്‌കോ നഗരവുമായി ബന്ധിപ്പിച്ച് നിരവധി എക്സ്പ്രസ് ട്രെയിനുകളും സബർബൻ ട്രെയിനുകളുമുണ്ട്.
സംസ്കാരം
ലഘുചിത്രം|The theater in Dubna 2007 മുതൽ മ്യൂസ് എനർഗോ (MuzEnergo) എന്ന അന്താരാഷ്ട്ര ജാസ് ഫെസ്റ്റിവൽ നടന്നു വരുന്നു.
കായികം
രണ്ടു സ്റ്റേഡിയങ്ങളാണ് ദുബ്‌നയിലുള്ളത്. വോൾഗാ നദിയിൽ ഒരു വാട്ടർ സ്കൈ സ്റ്റേഡിയവും മൂന്ന് നീന്തൽക്കുളങ്ങളുമുണ്ട്.
മറ്റു വിവരങ്ങൾ
ലഘുചിത്രം|Statue of [[വ്ലാഡിമിർ ലെനിൻ|Vladimir Lenin at Dubna]] വാസ്തുവിദഗ്ദ്ധൻ മിഷിരിയാക്കോ മിഖായേലാണ് നഗരത്തിന്റെ ശില്പി. വോൾഗയ്ക്ക് അഭിമുഖമായി ലെനിന്റെ 25 meters (82 ft) പടുകൂറ്റൻ കരിങ്കൽ പ്രതിമ നിൽക്കുന്നു. നദിയുടെ അങ്ങേക്കരയിൽ ഉണ്ടായിരുന്ന സ്റ്റാലിന്റെ പടുകൂറ്റൻ പ്രതിമ സോഷ്യലിസ്റ്റ് സർക്കാറിനെതിരെയുള്ള വിമതസമരത്തിൽ 1962-ൽ  തകർക്കപ്പെട്ടു.
ചിത്രശാല
ലഘുചിത്രം|War Memorial and Gardens on the banks of the [[വോൾഗ നദി|Volga River]]
കുറിപ്പുകൾ
വർഗ്ഗം:റഷ്യൻ പട്ടണങ്ങൾ
അമരങ്കാവ് വന ദുർഗ്ഗ ക്ഷേത്രം
തൊടുപുഴ നഗരത്തിൽ നിന്നും മൂന്നു കിലോമീറ്റർ അകലെ സ്ഥിതിചെയ്യുന്ന ഒരു കാവാണ് അമരങ്കാവ് വനദുർഗ്ഗാ ദേവീക്ഷേത്രം. നൂറ്റാണ്ടുകളുടെ പഴക്കമുള്ള കാവ് മൂന്നേക്കറിലായി വ്യാപിച്ചുകിടക്കുന്നു. പശ്ചിമഘട്ടത്തിലെ തനത് സസ്യങ്ങളാലും വൃക്ഷങ്ങളാലും കാവ് സമ്പന്നമാണ്. തമ്പകം, ഈട്ടി, പാല, മരോട്ടി, മടയ്ക്ക, ജാതി, ആഞ്ഞിലി തുടങ്ങി ധാരാളം മരങ്ങൾ ഇവിടെ കാണാം. മരങ്ങളെ ചുറ്റിപിടിച്ചുകിടക്കുന്ന വള്ളികളും ചെറിയ ചെടികളും കൂടിയാകുമ്പോൾ ഒരു വനത്തിന്റെ പ്രതീതി സൃഷ്ടിക്കാൻ അമരങ്കാവിനാകുന്നു. പാറച്ചാത്തൻ (ഒരു തരം പറക്കും അണ്ണാൻ), മരപ്പട്ടി, വെരുക് തുടങ്ങിയ ജീവികളെ കാവിൽ കണ്ടിട്ടുണ്ട്. ഒരു കാലം വരെ കുരങ്ങന്മാരും ഇവിടെ ഉണ്ടായിരുന്നു. കിന്നരിപ്പരുന്ത്‌, തേൻകൊതിച്ചിപ്പരുന്ത്, നീലത്തത്ത, ചിന്നത്തത്ത, ഓമനപ്രാവ് തുടങ്ങി ധാരാളം പക്ഷികളെയും രേഖപ്പെടുത്തിയിട്ടുണ്ട്.
External links
വർഗ്ഗം:കാവുകൾ വർഗ്ഗം:ഇടുക്കി ജില്ലയിലെ ക്ഷേത്രങ്ങൾ
ബുരാകുമിൻ
ജപ്പാൻ സമൂഹശ്രേണിയിലെ താഴ്ന്നതട്ടിലുള്ള വിഭാഗമാണ് ബുരാകുമിൻ.കടുത്ത വിവേചനങ്ങൾക്കും അടിച്ചമർത്തലുകൾക്കും വിധേയരായ സമുദായമാണിത്.
സഹായകമായ വിവരങ്ങൾ
വർഗ്ഗം:ജപ്പാനീസ് സമൂഹം
പ്രാർത്ഥന തോംബരേ
ഇന്ത്യൻ ടെന്നീസ് കളിക്കാരിയാണ്‌ പ്രാർത്ഥന തോംബരേ.
ജീവിത രേഖ
1994 ജൂൺ 18ന് സോലപൂരിലെ ബർഷിൽ ജനിച്ചു.
ഐടിഎഫ് ഫൈനൽസ് (20-15)
സിംഗിൾസ് (3-2)
അവലംബം
വർഗ്ഗം:ഇന്ത്യൻ ടെന്നീസ് കളിക്കാർ
തിരുമണിവെങ്കിടപുരം ശ്രീരാമസ്വാമിക്ഷേത്രം
കേരളത്തിൽ, കോട്ടയം ജില്ലയിലെ തിരുമണിവെങ്കിടപുരം ഗ്രാമത്തിൽ, വേമ്പനാട്ട് കായലിന്റെ കരയിൽ സ്ഥിതിചെയ്യുന്ന ക്ഷേത്രമാണ് തിരുമണിവെങ്കിടപുരം ശ്രീരാമസ്വാമിക്ഷേത്രം. മഹാവിഷ്ണുഭഗവാന്റെ ഏഴാമത്തെ അവതാരമായ ശ്രീരാമസ്വാമി, ഖരവധത്തിനുശേഷം അത്യുഗ്രഭാവത്തിൽ കുടികൊള്ളുന്ന ക്ഷേത്രമാണിത്. ഉപദേവതകളായി ഗണപതി, ഹനുമാൻ, ശിവൻ, അയ്യപ്പൻ, ദുർഗ്ഗാദേവി, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും സന്നിധികളുണ്ട്. കേരളത്തിലെ പ്രധാന ശ്രീരാമക്ഷേത്രങ്ങളിലൊന്നായ ഇവിടെയാണ് കേരളത്തിലെ ഏറ്റവും വലിയ പഞ്ചലോഹവിഗ്രഹമുള്ളത്. മീനമാസത്തിൽ തിരുവോണം ആറാട്ടായി പത്തുദിവസം ഉത്സവം, ശ്രീരാമനവമി, രാമായണ മാസം, കർക്കടകവാവ് എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. വൈക്കത്തഷ്ടമിയോടനുബന്ധിച്ച് വൈക്കം മഹാദേവക്ഷേത്രത്തിലേയ്ക്ക് എഴുന്നള്ളുന്ന ദേവന്മാരിൽ 'തൃണയംകുടത്തപ്പൻ' എന്നറിയപ്പെടുന്ന ഇവിടത്തെ ഭഗവാനുമുണ്ട്. തിരുവിതാംകൂർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം. തിരുവിതാംകൂർ ദേവസ്വം ബോർഡിനുകീഴിലുള്ള പ്രധാന ശ്രീരാമസ്വാമിക്ഷേത്രങ്ങളിലൊന്നാണിത്.
ഐതിഹ്യം
ക്ഷേത്രത്തിലെ മുഖ്യമൂർത്തി, ശ്രീരാമനായാണ് കണക്കാക്കിവരുന്നതെങ്കിലും വാസ്തവത്തിൽ ചതുർബാഹുവായ മഹാവിഷ്ണുവാണ്. മണിവെങ്കിടൻ എന്ന തമിഴ് ബ്രാഹ്മണനാണ് ഈ പ്രതിഷ്ഠ നടത്തിയതെന്നാണ് വിശ്വാസം. അതാണ് 'തിരുമണിവെങ്കിടപുരം' എന്ന സ്ഥലനാമത്തിനും കാരണം. പിന്നീട് ഇത് ലോപിച്ച് 'തൃണയംകുടം' എന്നും 'ടി.വി. പുരം' എന്നുമായി മാറി. തിരുപ്പതി വെങ്കടചാലപതിയുടെ ഭക്തനായിരുന്ന മണിവെങ്കിടനും കുടുംബവും, നാട്ടിലുണ്ടായ വിദേശ ആക്രമണങ്ങളെത്തുടർന്ന് കേരളത്തിൽ അഭയം തേടുകയും വേമ്പനാട്ട് കായൽ വഴി ഈ ഗ്രാമത്തിലെത്തുകയും ചെയ്തു. തന്റെ ജീവന്നും സ്വത്തിനും അഭയം നൽകിയതിന്റെ പ്രത്യുപകാരമായി മണിവെങ്കിടൻ, താൻ നിത്യപൂജ നടത്തിയിരുന്ന വിഷ്ണുവിഗ്രഹം കായലിന്റെ നടുക്കുള്ള തുരുത്തിൽ ഒരു ക്ഷേത്രം പണിത് പ്രതിഷ്ഠിച്ചു. പിൽക്കാലത്ത് തിരുമണിവെങ്കിടപുരത്തും വിദേശ ആക്രമണമുണ്ടാകുകയും ക്ഷേത്രം നശിച്ചുപോകുകയും ചെയ്തു. പിന്നീടൊരു കാലത്ത്, കായലിൽ നിന്ന് വിഗ്രഹം വീണ്ടെടുക്കുകയും പ്രതിഷ്ഠ നടത്തുകയുമായിരുന്നു.
ക്ഷേത്രപരിസരവും മതിലകവും
അകത്തേയ്ക്ക് കടന്നാൽ കിഴക്കേ നടയിൽ ആദ്യം കാണുന്നത് വലിയ ആനക്കൊട്ടിലാണ്. സാമാന്യം വലുപ്പമുള്ള ഈ ആനക്കൊട്ടിലിൽ വച്ചാണ് ചോറൂൺ, വിവാഹം, തുലാഭാരം, ഭജന തുടങ്ങിയ കർമ്മങ്ങൾ നടത്തുന്നത്. ഏകദേശം നാലാനകളെ വച്ച് ഇവിടെ എഴുന്നള്ളത്ത് നടത്താവുന്നതാണ്. ആനക്കൊട്ടിലിനപ്പുറം ഭഗവദ്വാഹനമായ ഗരുഡനെ ശിരസ്സിലേറ്റുന്ന ചെമ്പുകൊടിമരം കാണാം. സാമാന്യം ഉയരമുള്ള കൊടിമരമാണിത്. 2021-ൽ നടന്ന ദേവപ്രശ്നത്തിൽ ഇതിന് കേടുപാടുകളുണ്ടെന്ന് കണ്ടെത്തിയതിനെത്തുടർന്ന് നിലവിൽ ഇത് മാറ്റി സ്വർണ്ണക്കൊടിമരം പ്രതിഷ്ഠിയ്ക്കാനുള്ള ശ്രമങ്ങൾ നടന്നുവരുന്നു. കൊടിമരത്തിനപ്പുറമാണ് ക്ഷേത്രത്തിലെ ബലിക്കൽപ്പുര. സാമാന്യത്തിലധികം ഉയരം വരുന്ന ബലിക്കല്ലാണ് ഈ ക്ഷേത്രത്തിലേത്. തന്മൂലം പുറത്തുനിന്ന് നോക്കിയാൽ വിഗ്രഹം കാണാൻ സാധിയ്ക്കില്ല. തെക്കുകിഴക്കുഭാഗത്ത് ക്ഷേത്രം വക സ്റ്റേജ് പണിതിട്ടുണ്ട്. വിശേഷദിവസങ്ങളിൽ ഇവിടെ കലാപരിപാടികൾ നടത്താറുണ്ട്.
ഏകദേശം നാലേക്കർ വിസ്തീർണ്ണം വരുന്ന മതിലകമാണ് തിരുമണിവെങ്കിടപുരം ക്ഷേത്രത്തിലുള്ളത്. ഇതിന്റെ പലയിടങ്ങളിലായി നിരവധി മരങ്ങൾ തഴച്ചുവളരുന്നുണ്ട്. അന്തരീക്ഷവായുവിനെ ശുദ്ധീകരിയ്ക്കുന്നതിനൊപ്പം ക്ഷേത്രത്തിന്റെ പ്രശാന്തത വർദ്ധിപ്പിയ്ക്കുന്നതിനും ഇവ വലിയ പങ്കുവഹിയ്ക്കുന്നു. തെക്കുപടിഞ്ഞാറുഭാഗത്ത് പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനം നൽകി അയ്യപ്പസ്വാമിയുടെ പ്രതിഷ്ഠയുണ്ട്. ഏകദേശം മൂന്നടി ഉയരം വരുന്ന അയ്യപ്പവിഗ്രഹം ശിലാനിർമ്മിതമാണ്. ശബരിമലയിലെ രൂപത്തിന്റെ ഏതാണ്ട് അതേ രൂപമാണ് ഇതിനും. ശ്രീകോവിലിനുമുന്നിൽ ഒരു മുഖമണ്ഡപം പണിതിട്ടുണ്ട്. ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം ഇവിടെവച്ചാണ്. ഇതിന് സമീപം തന്നെയാണ് ക്ഷേത്രത്തിലെ നാഗത്തറയും. നാഗരാജാവായി അനന്തൻ വരുന്ന തറയിൽ, കൂടെ നാഗയക്ഷിയും നാഗചാമുണ്ഡിയും ചിത്രകൂടവുമടങ്ങുന്ന പരിവാരങ്ങളും കാണാം. എല്ലാമാസങ്ങളിലെയും ആയില്യം നാളിൽ ഇവിടെ വിശേഷാൽ പൂജകളും കന്നിമാസത്തിലെ ആയില്യം നാളിൽ സർപ്പബലിയും പതിവാണ്.